E mèn é teli en inean crechén clah hi honsolation ér souffranceu a andur é pratiquein er vertu, hac ér boèn a sant a gaus d’hé ferhendet ar en doar - Wikimammenn\nE mèn é teli en inean crechén clah hi honsolation ér souffranceu a andur é pratiquein er vertu, hac ér boèn a sant a gaus d’hé ferhendet ar en doar\nJ.-M. Galles, 1829 (p. 258-262)\n◄ Peb-unan a zeli, revé é stad, bout gredus aveit gloër en Eutru Doué ha salvedigueah en ineanneu E mèn é teli en inean crechén clah hi honsolation ér souffranceu a andur é pratiquein er vertu, hac ér boèn a sant a gaus d’hé ferhendet ar en doar Ag er breparation d’er marhue ►\nÉ mèn é teli en inean crechén clah hé honsolation ér souffranceu a andur é pratiquein er vertu, hac ér boén a sant a gaus d’hé ferhendet ar en doar.\nÉMEN é caveoh-hui, Mam santel en Eutru Doué, hou consolation ér persécutioneu a andurai en Ilis ér hommancemant a nehi, hac é péré é hoh lodec hui-memb ?\nMe mab, me gavai me honsolation, èl ol er fidélet persécutet, é chongeal é souffranceu Jesus, n’emb boai jamæs éellet ancoéhat, deustou d’er gloër ag é Résurrection hac a é Asçansion.\nMe visitai el léhieu santel é péré é oai bet accomplisset er mystérieu ag er rédamption ; er halvar surtout, ar bénani é ren réflexion ar vertuïeu ha madeleah Jesus, hac ar ahurtemant hac ingratitud er-ré en deoai ean laqueit d’er marhue ar ur groéz.\nA pe chongeai mam Jesus ér fæçon cruel m’en deoai ean traitet en dut, a hi a éellai bout ingorto ag ur vuhé douce ha tranquil ? A hi éellai memb hé désirein ?\nChonget èl-cé, me mab, ha chongèt liés ér fæçon m’en dès en dut hum gomportet é quevér hun Salvér. Hui a gavou ér chonge-zé consolation é creis er poénieu e hoès d’andur a berh en dut, rac ma oh fidel de Zoué.\nDré béh hent poénius ha rust, é péhani ne oai meit disprisance, anjulieu persecutioneu, n’en dès quêrhet Jesus a balamort teoh, hemb jamæs er huittat ! Doh hou calhuein ar é lerh, ean en dès hou ç’avertisset en hou pou de souffrein a balamort tebou.\nBout-zou léh de zougein ne vehai quet ur vertu véritable en hani n’en dès nitra de souffrein a berh en dut.\nPartage serviterion Doué é bout er-ré cârettan guet-ou hac er-ré casseittan guet er bed.\nMæs péh mamen a batiantæt, ha memb a gonsolation, éellein laret : En Disciple n’en dé quet drès é væstre. Mar dé bet persécutet Jesus, me vou ehué persécutet !\nMe souffre èl Jesus ha guet Jesus. Ean é me scùir ; ean vou me nerh ; ean vou me recompanse.\nUr sort souffrance aral, Rouannés en nean, a oai réservet teoh mui hoah eit de Sant erbet. É péh stad a languis n’hou taulai en desir santel hou poai d’hum joéntein én nean doh hou mab divin !\nJesus a oai ar un trône a hloër, hac é vam a oai hoah ér perhindet ! Er vuhé a oai aveit oh ur marhue continuel. Ur martyr oai aveit oh hum ùélet èl-cé séparet doh unan a gâroh guet quement a dinérdet hac a ræson.\nMæs er bonheur hou poai de receu bamdé énoh Jesus, dré er gommunion, a oai aveit oh ur vamen crihue a gonsolationeu.\nSant Lucas a zisq demb é oai sourcius ér fidelet d’hum assamblein eit partagein er bara ; de laret-é, eit receu Corf ha Goêd hun Salvér ; hac èl ma câroh Jesus guèl eit hanni a nehai, ni hun nès er greden é receuéoh bamdé é Gorf hac é Oêd adorable.\nÉm homunioneu oai, én effet, me mab, é caven bamdé un nerh neué eit souffrein guet patiantæt er boén a me ferhendet hir ha trist.\nO momandeu douce é péré é posséden a neué ém halon en hani em boai douguet durant naüe mis étré men digosté, ha guet péhani em boai bet er bonheur de vihuein durant quement a vlaïeu !\nNezen oai, guet ur garanté perpet berhuidantoh, é conjuren en hani a oai câret guet m’inean de ziscoein deign en dameurance ag é repos hac ag é driomfle.\nNezen oai en er honjuren de hastein er momant é péhani, doh er gùélet face-oh-face, é jouissehèn durand un éternité ag é brésance.\nMe adorai volantéieu Doué ; gùel oai gueneign ou gùélet doh hum accomplissein, eit gùélet men desirieu accomplisset ; mæs er gommunion oai me honsolation ér hombadeu continuel em boai de souténein.\nCar, mar hum zouguai m’inean hemb cesse trema Doué, dré el lusqueu brassan, ret-oai ma vezai deit me resignation de réglein el lusqueu nerhus-cé.\nAh ! me mab, péb sort caranté é en hani e hum gave coutant pêl doh en hani a gâr ; en hani a oulen bamdé guet Doué ma tegassou demb é ranteleah, ha péhani neoah ne zesir quet ma arriüou.\nUr hrechén péhani a gâr Jesus a greis é galon, a zou ur hrechén péhani, deustou d’en horreur naturel en dès doh er marhue, a rehai neoah a volanté vad ol er péh a éel cârein muihan ér bed, eit monnet d’hum joéntein doh Jesus én nean.\nPêl doh é Zoué, ean a languis, ean a huannad. Ne vou coutant meit a pe ùélou é hloër.\nAh ! a lar ean guet er Prophet, é creis en nerh ag é garanté, pegours é teï er momant é péhani, goudé me forbannereah, é hein dirac z’ou.\nEn tardemant-cé a zou anquinus aveit ur gùir grechén. Hanéh-é er halettan tra en dès d’andur, ha ne gave a soulagemant d’é boén meit én é résignation hac é receu Corf ha Goêd é Salvér quet liés gùéh èl m’er permet dehou en hani a zalh er bed-men léh en Eutru Doué, hac a hanaüe é zispositioneu.\nEn hani a gâr, hac a zou présant édan en apparance ag er bara hac ag er gùin, quer gùir èl mé ma én nean, er visit hac a gonze doh t’ou. Ou dihue galon a zou joéntet ér fæcon stertan.\nHoah un herrat, er gogussen a vou lammet, ha Jesus hum ziscoeï èl mé ma.\nAdtapet diwar « https://br.wikisource.org/w/index.php?title=E_mèn_é_teli_en_inean_crechén_clah_hi_honsolation_ér_souffranceu_a_andur_é_pratiquein_er_vertu,_hac_ér_boèn_a_sant_a_gaus_d’hé_ferhendet_ar_en_doar&oldid=105876 »\nKemm diwezhañ d'an 18 Eos 2017 da 18:00


Poan-benn - Wikipedia\nPoan-benn a vez graet eus ar boan a santer pe er penn pe er choug. Kaout poan-benn alies a c'hell degas kudennoù darempredoù, kudennoù koubladoù ha kudennoù gant al labour. Bez' ez eus ivez ur riskl uheloc'h a ziwaskadennoù evit an dud tapet alies gant ar boan-benn.\nTresadenn mare Henegipt, penaos pareañ ar boan-benn\n"Poan-benn", tresadenn farsus, 1819\nAr boan-benn a c'hell dont diwar meur a abeg, grevus pe get : ar skuizhder, an diouer a gousk, ar stres, an implij louzoù pe drammoù dudi, bilimadur ur viruz evel ur sifern, gloazadur ar penn, euvradur bliv boued pe evaj yen, kudennoù dent pe fri...\nMeur a zoare renkadur a zo bet savet evit ar poan-benn, an hini anavezetañ o vezañ hini an International Headache Society ("Kevredigezh Etrebroadel ar Boan-benn").\nMuioc'h evit 200 doare poan-benn disheñvel a zo bet kavet gant ar skiantourien. Lod a zo dizañjer, padal lod all a laka ar vuhez en arvar. Evit kavout an doare pareañ efedusañ ez eo ret kaout un deskrivadenn resis eus ar poan-benn, furchadennoù neurologel ha, pa vez grevus, arnodoù medisinerezh donoc'h.\nE Montroulez ez eus un Alez ar Boan-Benn, hag ur skol er straed-se anvet "skol ar Boan-Benn". Ur prioldi a oa eno gwechall, e chapel gouestlet da sant Iverzin, ur sant a oa brudet da bareañ ar boan-benn.\n↑ (en) IHS\n↑ (fr) Kevredigezh Kerne-Leon-Treger\nAdtapet diwar « https://br.wikipedia.org/w/index.php?title=Poan-benn&oldid=1975498 »\nKemm diwezhañ d'an 6 Meu 2022 da 10:05\nKemmoù diwezhañ degaset d'ar bajenn-mañ d'an 6 Meu 2022, da 10:05.


Pajenn:Morvan - Buez ar Zent, 1894.djvu/488 - Wikimammenn\nPajenn:Morvan - Buez ar Zent, 1894.djvu/488\nneve evit loja ann dud a zirede a bep tu da zeski ganthan skiant ar Zent.\nO veza bet hanvet superior gant ar re-ma, kaer en doa bet argila, Gualbert a reaz d’ezho miret ar reolenn a vuez en doa roet guech all sant Beneat d’he ziskibien. Ann hini a heuliet d’ann ampoent e kouenchou ann Urs ne oa ket, kalz a vanke, ker striz hag hounnez. Goulskoude niver ar re a c’houlenne beva dindan ar reolenn goz a greske bemdez, hag heb dale lann a renkaz sevel evitho meur a gouent all heb kounta hini Vallombreuz.\nAr Zant a c’houarne ann holl gouenchou-ze gant eunn dorn stard ; mes ive bez’e veze ato ar c’henta oc’h ober ar pez a c’hourc’hemenne d’ar re all. Ne oa manac’h ebed ken humbl ha ken devot hag hen, hag he vrasa plijadur oa iun, chom pell da bedi pe da vedita enn noz, ha kastiza he gorf dre bep seurt pinijennou.\nDoue a rekoumpansaz he zervicher dre ann donezoun a viraklou ha dre galz a zonezounou all. Evelse, anaout a rea ar pez a ioa muia kuzet e goeled ar galoun. Eunn droiad, eunn den iaouank a c’houlennaz beza resevet enn he Urs, ha resevet e oue. Mes, pa’z eaz da govez, ann den iaouank ne ziskleriaz ket piz he bec’hejou. Ar Zant her galvaz da vont d’he gaout. « — N’oc’h euz ket great eur gonfesion vad, emezhan ; nac’het oc’h euz ar pec’hed-ma hag ar pec’hed-z-hont. » Ann den iaouank a jomaz mantret oc’h he glevet, ha red e oue d’ezhan anzao en doa great eur gonfesion sakrilach.\nIann Gualbert a ioa o vizita kouenchou he Urs pa gouezaz klanv, ha goall glanv zoken e Pasignano. Eno e varvaz leun a veritou, d’ann daouzek a viz gouere euz ar bloaz 1073, oajet a bevarzek vloaz ha tri-ugent.\nAr zant-ma a bardounaz a greiz kaloun d’ann hini en doa lazet he vreur. Setu aze ive penaoz e tleit pardouni d’ho nesa pa en deuz great d’ehoc’h eunn drouk pe eur boan bennag. Ma ne bardounit ket d’ar re all, ne viot ket pardounet hoc’h-unan gant Doue, ha ma ne vezit ket pardounet gant Doue, petra deuot-hu da veza ? Goulskoude, n’e ket red d’ehoc’h kemeret da vignoun ann hini en deuz hoc’h offanset, evel\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/488&oldid=137701 »


Tal-y-bont ar Wysg - Wikipedia\nTal-y-bont ar Wysg (Talybont on Usk e saozneg) zo ur gêriadenn hag ur gumuniezh eus Kembre, e gevred Powys. Emañ un tammig er c'hornôg d'ar stêr Wysg, war lez ar Ganol etre Aberhonddu hag Y Fenni. Gwechall e oa ur vourc'h a bouez evit kenwerzh ar gloan ; bremañ ez eo an touristerezh an obererezh pennañ er c'hornad.\nUn ostaleri e Tal-y-bont ar Wysg\nE 2011 e oa 719 a dud o chom e kumuniezh Tal-y-bont ar Wysg ha 117 anezho a oa kembraegerien (16,8%).\nRoland Mathias (1915-2007), skrivagner saoznek.\nHenry Vaughan (1622-1695), skrivagner saoznek, genidik eus Llansantffraed, er gumuniezh.\nAdtapet diwar « https://br.wikipedia.org/w/index.php?title=Tal-y-bont_ar_Wysg&oldid=1674298 »\nDernière modification le 10 Kzu 2015, à 11:36\nKemmoù diwezhañ degaset d'ar bajenn-mañ d'an 10 Kzu 2015, da 11:36.


Ur ger a-zivout an istor\nAccueil>Ur ger a-zivout an istor\nKumun Pleuwigner a-hed ar chantvedoù.\nDouar Pleuwigner a-raok ar Vvet ktved kent J.- K.\nKoshañ trechad bezañs mab-den àr zouar Pleuwigner – relegoù bouc’haloù mein – hor c’has àr-dreñv betek meur a vilvedoù kent J.-K.\nE 1982 e voe bet dizoloet get Daniel Tanguy, en Talhoed, routoù ur gêriadenn ag amzer an houarn. Ar pezh a ziskouez o doa ar Galianed, ha tud arall c’hoazh en o-raok, graet o annez e Pleuwigner ; anad a gaver eno ag ur c’hloz ha daou di, unan anezhe àr ront hag an arall savet pechañj e feson ur biramidenn ; kavet a zo bet ivez bezioù bihan ha tammoù poderezh..\nAr Romaned, int ivez, o deus lezet un nebeut merchoù àr o-lerc’h ; da skouer an tegulae bet kavet e Kergi.\nAr Vvet ktved : pa voe savet Pleuwigner….\nE-korf ar Vvet ktved e treuzas ar Vretoned Mor-Breizh aveit donet da Vreizh-Arvorik. Gete e tas difraosterion ha menec’h beleion. D’ar c’houlz-se eo e tas Breizh da vout kristen.\nPleuwigner, ar barrez, a voe savet e-pad ar Vvet Ktved get St-Gwigner hag e gañsorted daet ag Iwerzhon da c’hounid an Arvorik (Breizh hiniv) d’ar feiz kristen.\nSant Gwigner, ganet en Iwerzhon, en dehe bevet er Vvet ktved. Anavet e Iwerzhon dindan an anv Fingar, en anv kentañ, e vehe bet mab d’ur roue. Sant-Padrig, avielour Iwerzhon, eo er gounidas d’ar feiz kristen. E dad, get ar valis é welet e vab é tilezel an doueed kozh, er forbanas er-maez ag ar vro. Setu e kuitaas Iwerzhon aveit donet da Vreizh-Arvorik lec’h ma kemeras un anv arall : Gwigner.\nTro 450 e varvas e dad hag e tistroas Gwigner d’e vro, da Iwerzhon. Nac’hiñ a ras kemer danvez ha kurunenn e dad. Goude-se eh as da Vreizh-Veur get ar c’hoant gounit d’ar feiz an alouberion pagan, Juted, Angled ha Saozon o doa aloubet un tiriad bras ag ar vro. Dilestriñ a rezont, Gwigner hag ar 700 arall a dud daet da sikour getañ avieliñ ar baganed, e Kerne-Veur ; eno e oant bet pilet ha lazhet holl get ar Juted hag ar Saozon kaset d’an emgann get ur penn kadour yaouank anvet Hengist. Setu ar pezh a gont deomp an… hengoun !\nPleuwigner er Grennamzer….\nUn dousenniad motennoù kreñvaet, bertimoù ha klozioù kelc’hiet a zo bet kavet àr zouar Pleuwigner ; dre skouer e Koed-Magoer, Kêrcheroù, Kêrvernard pe Kozh-Kastell.\nMeneg skrivet koshañ ar barrez a zo ag ar blez 1259 : Ple Guinner. E 1325 ha 1337 e kaver an anv skrivet Pleu-Vingner.\nD’ar c’houlz-se e oa Pleuwigner a-bezh, pe dost atav, lodek e domani hag e justis baroniezh Lannvaoz ; betek ar blez 1328 ma oa bet distroet get Duk Breizh en dalc’has d’e lod. An Duk e-unan eo a roas un darn ag an domani-se da abati Lannvaoz da gentañ ha da gouvant St-Mikael ar Champ goude.\nAveit ar pezh a sell ar sevel hag ar batisiñ ne gaver ket forzh a routoù ag ar grez roman àr ar gumun. An doare gotek en deus lezet testonioù stankoc’h hag a vo kavet, dre skouer, e chapelioù An Drinded er Voustoer pe Sant-Fiakr Trelekan.\nPleuwigner etre an XVIvet hag an XVIIIvet ktved…..\nAg an XVIvet kantved, ag amzer an Azginivelezh e ta deomp ar c’hentañ tier peizant brav, savet e mein : fenestri ha dorioù get mein kizellet ha labouret en-dro dezhe, un troc’had to teñv àr an doenn, solerioù koad ha pri mesket, ul leur pavet get greunvein. E renk ar chapelioù savet er grez-se, get pezhioù gotek flamm ha pezhioù an doare nevez mesket, e ranker menegiñ hini Itron-Varia Mizerikord.\nD’ar XVIIvet ktved, un amzer ma voa bev-birvidant ar feiz kristen ha stankoc’h an argant er vro, e voe kempennet ilizioù ha chapelioù ar barrez, bravaet get telwennoù ha livadurioù.\nE-pad ar XVIIIvet e tas ur kleñved-red – ar vrec’h marse – da ober distruj a boreadoù dre ar barrez. Kement-se a zo kaoz ma voa roet un ti er vourc’h da leannezed ar Furnezh da veviñ etreze ; degemeret e voent bet eno d’ar 27 a viz Genver 1774 ha karget azalek neuze d’ober àr-dro an dud klañv ; fiziet e oa bet enne ivez sikour predeg lezenn Doue ha deskiñ bu ha ba al lenn hag ar skriv d’ar vugale (hervez Pluvigner. Histoire et Patrimoine, Pluvigner, 1995). E-pad tro daou gant vlez e chomo ar seurezed e Pleuwigner. Chapelig St-Adrian a oa lod ag o ospital ; er savadur-se e kaver hiniv al levraoueg hag ar greizenn liesvedia.\nGet achumant ar c’hantved hag an dispac’h gall e voe savet ar gumun hag anvet ar c’hentañ koñseilh, da lâret eo ar galloudoù a gemero lec’h ar barrez àr meur a dachenn. Betek kreiz Gwenholon 1792 e talc’had ar velean d’ober àr-dro ar c’haieroù marilh ; d’an 16 ag ar miz e voent roet get ar person da vaer kentañ kumun Pleuwigner, d’an aotrou Frañsoa Yann-Vari Porral.\nAr blezadoù-se a zo ivez amzer ar chouañted. Kavet e vo anezhe dre ar vro ; gellet a rer menegiñ dre skouer ar re ag ar gumun bet arrastet ha bac’het e ti an Ursulined e Gwened : Joachim Roperzh, Frañsoa Gwenneg, Frañsoa Annig.\nAn XIXvet ktved pe prantad ar bed arnevez…\nD’an amzer-se e arruas ar skol hag an hent-houarn, amañ èl e lec’h-arall. Bev-buhez eo ar gumun get artisaned a bep sort é labourat : goved, saboterion, gwiaderion.\nGwazed Pleuwigner o deus, èl ar re-arall, kemeret perzh en holl brezelioù. Ret eo neoazh menegiñ nend int ket stank ar c’humunioù ma kaver enne ur monumant savet d’ar soudarded marvet er brezel 1870 ; e Pleuwigner eh eus unan.


Journal de Renaud Camus, dimanche 12 mai 2019\ncréée le dimanche 12 mai 2019, 12 h 17Plieux, dimanche 12 mai 2019, onze heures et demie du matin. Ce que j’écrivais hier de la situation immobilière en France, à propos du marché assez particulier, ~~~ ~~~~ ~~~~~, ~~~ ~~’~~~~~~~~~~~ ~~~~ ~~~~~~ ~~~~~~~~~~~~~ “~~~ ~~~~~~~~~”, ~~~~~ ~~~~~ ~~~~~~~~~~ ~~~~~~~~ par un contraste ~~~~ ~~~ ~~~ ~~’~~~~~~~~~ ~~~~ : ~~~ ~~~~ ~~~ ~~~~~~. ~~ ~~~~~~ ~~~~ ~~~~~ ~~~ ~~~~~~~~~ ~~~~ ~~~ ~~~~~, ~~~ ~~~~~ ~~~~ ~~~~~~~~~~~ ~~~~ ~~~~~~~~ ~~~~~~~~~~~~~. ~~~ ~~’~~~ désirait non seulement ~~~ ~~~~~~, ~~’~~~~~~~ ~~~ ~~~~~ ~~~ ~~~~~~~ ~~~~~, ~~~~~ ~~’~~~~~~~~ ~~~~ ~~~~~~~~~~ ~~~ ~~~~ ~~~~~~~~~~, ~~~~ ~~~~~ ~~~~~~~~~, ~~~~ ~~~~~ ~~~~~~~~~~~~~~~~~, ~~~~ ~~~~~ ~~~~~~~~ ~~~~ ~~~~~ ~~~~ nocences de voisins, ~~~ ~~~~~~~~~ ~~~~~~ ~~ ~~~ ~~~~~~~~~~~~ ~~~~~ ~~~ ~~~~~~ ~~~~~~~~~ ~~’~~~~~~, ~~~~~ ~~~~~~ ~~~ ~~~~~~~ ~~~~~~~. ~~~ ~~~ ~~~ ~~~ ~~~~~~, ~~’~~~~ ~~~ ~~~ ~~~~~~~~, ~~ ~~~ moment où Paris ~~’~~ ~~~~~~~ ~~~~~ ~~~ ~~~~ ~~~~~~~~~~, ~~~ ~~~~~~ ~~~ ~~~~ ~~~~~~~~~. ~~~~~ ~~ ~~~~ ~~~~~, ~~~~~, ~~~~~~~~~~, ~~~~~~~~~, ~~~~~~~~~~, ~~~~~~~~~~, ~~~~~~~~~~, ~~~~~~~~~~, ~~~~~~~~~. La ~~~~~~~, ~~’~~~~ ~~~ prix, dit souvent ~~~~~~~~~ : ~~~ ~~~~ ~~~~ ~~~~~ ~~~~~ ~~~~~~~~~ ~~ ~~~~~~. ~~~~~~~~ ~~~~~~~~-~~~~ ~~~~~ ~~~~~~~~~ ~~ ~~~~~~ ~~~ ~~~~~~~ ~~~~~~~ ~~~~~ ~~~ “~~~~~~~~” ~~~~~~ ~~~~ ~~~~~~~~~~~~~, ~~~~~~ ~~~~~~~~~ ~~~ séduction ou seulement ~~~ ~~~~~~~~, ~~~~~~ ~~~~~~~~~~~ ~~~ ~~~~~~~~~~, Paris ? ~~’~~~~~~ ~~~ ~~~~ comprendre.\nSans ~~~~~~ ~~’~~~~~~~~~~~~ ~~~~-~~~~~ ~~ ~~~~~~~~~ ~~~ ~~~~~ ~~~ ~~~ ~~~~ ~~~~~~~~~~ “~~~~ ~~~~~”. ~~~ ~~~~~~~~ ~~~~~ s’agit-il ? Des hyperriches, ~~~~~~~~~~~~~~, ~~~~~ ~~~~~~ ~~~~~~ ~~~~~~~~~~~~~ ~~~ ~~~~~~~ ~~~~~ ~~~ ~~~~~ ; ~~~ ~~~~~-~~~~~ ~~~~ ~~~~~~~~~~~~ ~~~~~ ~~~~ ~~~~~ ~~~~~~~ ~~~~~~~~~~~~ ~~ ~~’~~~~~~ ~~~~ ~~~ ~~~~~~, ~~~ ~~ ~~~~~ le moins le ~~~~~~ ~~~~~~~~~~~ : ~~~ ~~~~~~~~~~~ ~~~ ~~’~~~~~~. ~~~~~, ~~~~~ ~~~ ~~~~ ~~~~~~ ~~~~~ ~~~ ~~~~, ~~~ ~~~~~~~~~~ ~~~~ ~~~~~~~~~ ~~~~~ ~~~~~~~~, ~~~~ ~~~~~ ~~’~~~~~~~~~ ~~~~~ ~~’~~~~~~~~~ ~~~ ~~~ planète : comment des ~~~~~~~~~~ ~~~~ ~~~~ ~~~~ ~~~~~~~ ~~~ ~~~~~~ ~~~~~~ ~~~~ ~~~~~~~~, ~~~ ~~~ ~~~~ ~~~~~~~~, ~~~~~~~~-~~~~ ~~’~~~~~~~~~~~ ~~~ ~~~~~~~~~~~ ~~~~~~~, ~~~~~~~~~~~~~~, ~~~~~~~~~~~~~~, ~~~~~~~~~~~~~ ~~~ ~~~~~~~ ? ~~~ ~~~~~~ ~~~~~~~ qu’ils créent, comment ~~~~~~~~~-~~~~ ~~ ~~~~~~~~~ ~~~~-~~~~~~ ? ~~~~~~ ~~~ ~~~~ ~~~ ~~~ ~~~~~~~~~~ ~~~~ (enfin : ~~~~ ~~~~ ~~~~~ ~~~~~~~~~~~ ~~~~~~~ ~~~~ ~~~ ~~~ ~~~~~~~~~~ ~~~~).\nvoir l’entrée du dimanche 12 mai 2019 et ses 5 images dans Le Jour ni l’Heure


Ur gensavenn emrenour nevez | YA! Keleier e brezhoneg - kazetenn sizhuniek enlinenn\nKeleier » Fabien Lécuyer » Ur gensavenn emrenour nevez\n04 / 08 / 2017 | Fabien Lécuyer, Keleier Etrebroadel | Commentaires fermés sur Ur gensavenn emrenour nevez\nAn daou strollad emrenour silezian a zo en aviz sevel ur gensavenn evit mont àr ar renk asambles. Goude an 11vet kerzhadeg evit an emrenerezh ez eus bet embannet kement-mañ. Ar bloaz-mañ o deus graet berzh an emrenourion. Miliadoù a dud o deus kemeret perzh er vanifestadeg aozet e Katowice, e Silezia-Uhel.\nAbaoe 11 vloaz e vez aozet ar « gerzhadeg evit an emrenerezh » gant an emrenourion silezian. Bep bloaz e-kerzh miz Gouere e vez manifestet e kêr gKatowice gant miliadoù a dud evit azgoulenn e vefe adsavet gouarnamant emren ar Silezia-Uhel hag a dalvezas etre an daou vrezel. Ar bloaz-mañ o deus graet berzh an daou strollad emrenour Raś ha ZG, kement m’o deus graet o soñj krouiñ ur gensavenn a-benn mont àr ar renk asambles.\nStrollad rannvroel eus Silezia\nNe vo ket kendeuzet an daou strollad, pep hini en deus e dachenn bolitikel da beuriñ, met mont a raint asambles àr ar renk dindan un anv hag ur program boutin. Hervez al lezenn bolonat eo dav rastellat un niver bennak a sinoù evit goulenn an aotre da sevel ur strollad politikel anavezet gant ar gouarnamant. Daet eo a-benn an emrenourion da gaout an niver rekis. Savet e vo ar gensavenn nevez e miz Here : Ar « strollad rannvroel eus Silezia » a vo hec’h anv.\n« N’eo ket an emrenerezh eus an tu pellañ, un dra normal eo !» a glevjod e straedoù Katowice hervez ar gazetenn enlinenn GOSC. An emrenourion o deus manifestet en un doare habask, gant familhoù ha bugale gwisket e mod ar vro, ur pikol banniel silezian 100m a uhelder douget gant kantadoù a dud. Evel bep bloaz e lid ar vanifestourion an dekred bet embannet gant ar gouarnamant komunour d’ar 6 a viz Mae 1945 hag a lakaas fin d’ar gouarnamant emren silezian.\nWar un dro, an enep-emerenourion eus ar strollad Ligę Obrony Suwerenności (LOS) hag a stourm a-enep an emsavoù emrenour e Pologn, a oa o vanifestiñ a-enep ar vroadelouriezh silezian. N’o deus ket kejet an div vanifestadeg an eil ouzh eben.\nEvit ar yezh silezian\nUr yezh dezhe o deus ar Silezianiz. Ur yezh slavek eo, par d’ar poloneg. Komzet e vez e Silezia-Uhel, e Bro-bPologn neuze, met ivez er Republik Tchek hag e Bro-Alamagn. Abaoe pell e stourm an emrenourion silezian evit ma vefe anavezet o yezh evel yezh ofisiel er rannvro. En aner betek-henn, dreist-holl abaoe m’emañ ar vroadelourion e penn ar jeu e Warszawa (Varsovie). E 2007 e voe kinniget an danvez-lezenn en « Diete » (ar breujoù polonat) gant 23 kannad met n’eo ket bet votet a-benn ar fin.\nUr vro verzher\nLuziet eo istor Bro-Silezia ken eo luziet. Er c’hontre-mañ eus Europa ez eus bet forzh cheñchamantoù bevennoù. Takadoù eus Silezia a zo bet staget-distaget ouzh broioù pe impalaeriezhoù zo. Poaniet o deus ar Silezianiz dindan an nazism, ar c’homunism, ar broadelouriezhoù estren ha bremañ dindan an dreistfrankizouriezh abalamour d’ar poulloù-glaou (ur glaouva pinvidik eo Silezia), stank anezhe er vro-hont. Gwashoc’h c’hoazh : Meur a wech eo bet skarzhet ar poblañsoù eno hag adpoblet gant pobloù all. Jermaned pa oa ar vro dindan gwask an Alamagn, Slaved pa oa ar Pologn mestr àr ar c’hontre (ha c’hoazh mizer o deus bet ar Silezianiz a-orin dindan ar renad komunour !). Ar Yuzevion a veve e Silezia abaoe kantvedoù a zo bet holl lazhet gant an nazied.\nHiziv an deiz ez eus tiriadoù silezian en Alamagn, er Republik Tchek ha dreist-holl e Pologn.


Eleonore von Österreich (1653-1697) - Wikipedia\n(Adkaset eus Eleonora Aostria (1653-1697))\nUr pennad Eleonora Aostria zo ivez.\nEleonora Aostria, pe Eleonore von Österreich (13 a viz Mae 1653 e Regensburg-17 a viz Kerzu 1697 e Vienna), a oa merc'h d'an Impalaer Santel Ferdinand III ha da Eleonora Maddalena Gonzaga-Nevers.\n1.1 Rouanez Pologn\n1.2 Dugez Loren ha Bar\nKarl V LoreN\nArched Eleonore von Österreich, Vienna, Aostria.\nGoude ur bugaleaj sioul en un tiegezh karantezus e voe dimezet da 17 vloaz, evel ma oa ar boaz, hervez ezhommoù politikerezh an Impalaeriezh santel. Michał Wiśniowiecki, e oa ar pried dibabet. Hennezh a oa Roue Pologn ha Lituania. D'ar 27 a viz C'hwevrer 1670 e voe graet an eured, e manati Jasna Góra.\nE Varsovia edo o chom, met ne c'hallas ket en em glevout gant he gwaz a oa lonker daonet, dic'houest d'ober bugale a-hervez, ha bugel ebet n'he doe.\nTri bloaz goude, e 1673, e varvas ar pried mezvier. Daou vloaz e c'hortozas an intañvez yaouank a-raok distreiñ d'he bro, da Vienna. Koulskoude a-hed he buhez e voe graet rouanez Pologn anezhi.\nDugez Loren ha BarAozañ\nPa voe distro da lez he bugaleaj en em gavas gant gwellañ mignon he breur impalaer, Leopold Iañ an Impalaeriezh Santel. Hennezh a oa niz ha pennhêr Dug Loren ha Bar, Karl V Loren, hag a oa en harlu abalamour ma oa bet aloubet e vro dizalc'h gant armeoù ar roue gall Loeiz XIV. Karantez a savas etre an daou zen yaouank. Siwazh, penaos e c'hallje ur paourkaezh dug yaouank dizouar dimeziñ d'un arc'hdugez, rouanez ouzhpenn-se, c'hoar d'an Impalaer war ar marc'had?\nD'ar 27 a viz C'hwevrer 1670, e Lemberg, da Michał Wiśniowiecki, roue Pologn\nGoude marv ar roue d'an 10 a viz Du 1673 ha goude ma voe dilennet e warlerc'hiad, Johann III Sobieski, e tistroas Eleonore da Aostria.\nD'ar 6 a viz C'hwevrer 1678 e timezas d'an dug Karl V Loren, dug Loren; pemp bugel a c'hanas:\nLeopold Iañ Loren (1679–1729), dug Loren ha Bar\nKarl Joseph (1680–1715), eskob Olmütz hag arc'heskob Trier\nKarl Ferdinand (1683–1685)\nJoseph Innozenz (1685–1705), jeneral en arme an impalaer, gloazet d'ar marv en emgann Cassano (1705)\nFranz Joseph (1689–1715), abad Stavelot ha Malmedy\nAdtapet diwar « https://br.wikipedia.org/w/index.php?title=Eleonore_von_Österreich_(1653-1697)&oldid=1546823 »\nDernière modification le 4 Gen 2014, à 20:13\nKemmoù diwezhañ degaset d'ar bajenn-mañ d'an 4 Gen 2014, da 20:13.


Abaoe ouzhpenn 50 vloaz e kelaou Pobl Vreizh, e sav tabutoù, en ur zigeriñ he fajennoù d'an aktored kevredigezhel, politikel, armerzhel, sindikadel, sevenadurel, deuet eus UDB pe get. Tremenet d'ur patrom peder fajennad gwenn ha du er bloavezhioù 1970 d'al livioù er bloavezhioù 1990, ar miziek-mañ a erru war internet e miz Mae 2015. Stumm niverel PV a ya da glokaat ar stumm paper, moullet a 4000 skouerenn bep miz.\nLec'hienn Pobl Vreizh zo ur benveg kelaouiñ digor d'an tu-kleiz breton evel he stumm paper. Adkavout a reoc'h keleier, tabutoù, savboentoù, danvez evit boueta ho preder hag ho komprenidigezh eus ar bed. Ar stumm paper a genglot gant al lec'hienn-mañ met chom a ra livenn-gein Pobl Vreizh, gant pennadoù resis, dre ar munud ha kelaouaet mat evit ho kelaouiñ. Na chomit ket etre daou soñj ha koumanantit !\nLakaat war wel ar brezhoneg\nPobl Vreizh zo ur media hag a implij hag a dalvoudeka ar brezhoneg. Evit ma vefe bev ar pinvidigezh yezhel-mañ eo bet savet al lec'hienn-mañ penn-da-benn gant an div yezh, galleg-brezhoneg. Evel e-barzh stumm paper Pobl Vreizh e kavoc'h pennadoù a-bezh skrivet e brezhoneg. Dibabet hon eus chom hep treiñ anezhe e galleg evit m'en defe ar brezhoneg ur gwir blas. Ar pennadoù-se a vo kavet a-ratozh mesk-ha-mesk gant an embannadennoù gallek: e-mod-se e vo graet anaoudegezh gant ar brezhoneg gant an nann-deskonidi.\nEvel ma c'halloc'h merzhout, ne c'haller ket leuskel evezhiadennoù enlinenn war lec'hienn Pobl Vreizh. Kement-mañ zo bet divizet a-ratozh. Habaskaat evezhiadennoù ar wiaderien (tennañ an evezhiadennoù kunujennus, gwallziforc'hus, hag all) a gemer amzer-spontus ha kavout a reomp gwelloc'h implijout anezhi evit sevel pennadoù nevez.


Pleustradeg gant 6vedidi ha 5vedidi hiziv. D'ar sul 12 a viz Here da 4.00 g.m. en iliz Sant-Vazhev e Kemper e vo ur ganadeg gant Mouezh Paotred Breizh hag ul lodenn eus hor skolajidi. Danvez un abadenn blijus a yelo ar gounid anezhi...\nOber anaoudegezh hag en em harpañ. Sikour ar re nevez-degouezhet d'ober o c'hammedoù kentañ e buhez ar skolaj ha kement-se holl e brezhoneg, evel just ! Er bloaz-mañ c'hoazh ez eus bet roet tro d'ar c'hwec'hvedidi er c'hoantae da vezañ...\nSouezhadennoù c'hwec'hvedadezed c'hoazh !\nAr souezhusañ evidon eo bet kemer ar bus, peogwir evit mont d'ar skolaj e kemeran ar bus, hag a-wechoù e tisoñjan pegoulz mont kuit. Met paseet eo mat-tre ar bus diouzh ar mintin ha diouzh an abardaez ! Ha bremañ 'm eus c'hoant kemer...\nSantadoù distro-skol 6ved\nAr souezhusañ evidon eo bet kaout kalz a gelennerien ha peogwir e oa brasoc'h ar skolaj eget ar skol. E-barzh ar self n'eo ket e-giz e-barzh ar c'hantin, peogwir e vez choazet ar pezh a vez debret. Hag ivez n'eo ket e-giz e-barzh ar...\nDistro-skol ar c'hwec'hvedidi\nEr stal-kanañ Hiziv, meurzh 2 a viz Gwengolo, e oa an distro-skol evit ar 6vedidi. Un deroù hollflour ha kompez. Degemer ar familhoù, prezegenn ar rener diwar-benn ar brezhoneg yezh a vuhez er sal-liesimplij, prantadoù gant ar penngelennerezed,...\nAr simidi a-zevri ganti ! Disadorn e oa deuet kalzik kerent da reiñ dorn gant an dilojadeg eus Kuzon da Blogastell Sant-Jermen. Diframmañ ar gweleoù, sammañ ar matalasennoù, kargañ pep tra er c'hirri-samm ha yao en hent war-zu Plogastell...


Publié le 24/04/2020 à 20h23 • Mis à jour le 12/06/2020 à 10h54\nÉcrit par Sonia Zaoumi gant Mael Gwenneg\nAn UVD Robot : un ostilh nevez da stourm ouzh ar c’hovid-19 • © France 3 Bretagne - Thierry Bréhier\nGant an embregerezh Aked staliet e Saozon-Sevigneg, e-kichen Roazhon, ez eus bet graet taolioù-esae gant an UVD Robot. Gouest eo ar mekanik-se da lazhañ ar virusoù hag ar bakteri en ur implijout ar skinadurioù UV. An hini kentañ eo da vezañ gwelet er vro hag e Bro C’hall zoken !\nAr robot-se a zo bet krouet gant un embregerezh eus Bro Danmark. Er penn-kentañ eo bet ijinet evit aesaat digontammiñ e meteier an ospital, kambreier ar re glañv da skouer, evit skoilhañ ouzh ar c’hleñvedoù a vez tapet du-se. « Gouest eo da dennañ 99,99 % eus ar virusoù hag eus ar bakteri a vez kavet er gorreadoù met ivez en aer a-drugarez da efed an UV-C - ur spesad a skinadurioù UVoù- Met bez e c’hellfe bezañ implijet ivez e pep lec’h ma vez ret skarzhañ kuit d’ar mikro-organegoù displijus-se, el labouradegoù boued da skouer », eme Denez Pichon, rener Aked.\nEvel-just, e teu da vezañ priziusoc’h c’hoazh er mare-mañ gant ma c’hell bezañ efedus ivez evit stourmañ a-enep d’ar c’hCovid-19.\nPerak eo bet kaset d’an embregerezh Aked ?\nAr pal a zo stummañ ijinourien an embregerezh breizhat, arbennik war an dafar mezegel, evit ma vefent gouest da staliañ ar robot lec’h ma vo gwerzhet. Ret eo deskiñ reiñ urzhioù d’ar robot ha treuzkas ar barregezhioù-se da heul d’ar re o do d’ober gantañ war an dachenn. « Ur wech programmet, gouest eo ar mekanik-se da vezañ emren ha d’ober e labour e-unan ». Evit ur gambr ospital, ret eo kontañ etre 10 ha 15 munutenn evit ma rafe al labour digontammiñ.\nOuzhpenn an nevezenti-pouezus-mañ eo ret menegiñ e oa bet priziet an embregerezh-se gant Prizioù 2012 peogwir e vez implijet ar brezhoneg war ar pemdez gant ar skipailh.\nculture bretonne Covid-19 santé société robotique économie innovation Confinement : conseils pratiques culture culture régionale\ncopier le lien https://france3-regions.francetvinfo.fr/bretagne/ostilh-nevez-da-stourm-ouzh-ar-c-hovid-19-amprouet-e-breizh-1820710.html\n2 Education : comment parler de sexe avec les ados ?\n3 COVID-19. Comment le sport amateur s'adapte aux temps d'Omicron\n4 Téléthon. "J’ai trente ans et c’est un miracle" : Laurye, atteinte de leucodystrophie\n5 [Témoignage] Entièrement scalpée, elle se fait re-greffer son cuir chevelu\nAccueil > Bretagne > Un ostilh nevez da stourm ouzh ar c’hovid-19 amprouet e Breizh !


Meurzh | 2013 | Soubenn ar geek\nPosted in Filmoù on Meurzh 22, 2013 by geekezig\nUr film bevaat gall adarre! Le tableau ar wech-mañ. Klasel a-walc’h ivez, gant istor tudennoù un daolenn o vont da glask war-lerc’h o livour. Er penn-kentañ e vez gwelet ur bed gant dizingalded spontus, etre ar re “livetout”, ar re “ketechu” hag ar re “brouilhoñs” (toupins, pafinis ha reufs e galleg).\nUr strolladig tudennoù a zaio a daolenn da daolenn neuze. A-benn ar fin e kavfont un diskoulm hag a cheñcho pep tra en o bed orin. Lola, an harozez, a fello dezhi mont un tammig pelloc’h c’hoazh.\nSimpl-kenañ eo an istor ha n’eo ket arabadus a-drugarez d’ar sistem “cheñch taolenn” (evel e filmoù doare Last action hero, La rose pourpre du Caire hag all). Brav eo al livioù ouzhpenn, domaj eo e vefe kement a draoù 3D, a dorr un tamm an tu “livadenn”.\nUn tamm simpl eo ivez ar gemennadenn (tud pinvidik drouk) hag an diskoulm met mat eo evit bugale.\nUr film dedennus ha plijus da sellet, met gallet en defe bezañ un tamm gwelloc’h c’hoazh me ‘zo sur! ^^\nPosted in Filmoù with tags bugale, kevredigezh, loened, mignoniezh on Meurzh 22, 2013 by geekezig\nUn tamm tort eo bet an traoù met deuet on a-benn da welet Ernest & Célestine er sinema a-benn ar fin. Meur a wech e oa bet meneget e listennoù “gwellañ traoù” 2012 e-touez ar gwellañ filmoù bevaat neuze e felle din gwelet petra ‘oa kaoz memes tra!\nMa zoc’h tud a-zoare, e ouifec’h eo Ernest & Célestine ur rummad levrioù evit ar vugale. Me na ouien ket! Senario ar film a zo bet savet gant Daniel Pennac ha meur a hini a soñjo e vez santed da vareoù zo.\nMa, petra eo Ernest & Célestine? Un istor “klasel” mignoniezh/karantez etre daou voud eus bedoù sañset chom disrann. An arzhed, e-krec’h, hag al logod, en traoñ !\nN’eus dispac’h ebet da glask hañ, ur film bevaat evit ar vugale eo (gant fent a-vil-vern hag all), koant eo ha brav-eston ar bevaat… Ur film bevaat da guzuliañ d’an holl!\nPosted in C'hoarioù video on Meurzh 19, 2013 by geekezig\nPosted in Levrioù bannoù-treset on Meurzh 19, 2013 by geekezig\nPosted in Stiradoù, webstiradoù ha skinwel on Meurzh 19, 2013 by geekezig


Bro-Skos o vont da c'hlas a-benn 2030\nAccueil / À la Une / Bro-Skos o vont da c’hlas a-benn 2030\nBro-Skos o vont da c’hlas a-benn 2030\nFañch Bihan-Gallic 21 octobre 2016\nKastell Stirling dirak gant rodoù-avel en dremmwel.\nAr sizhun dremenet ez eus deuet un danevell er-maez a-zivout implij an energiezh nevezadus e Bro-Skos, hag hi savet gant kevredigezhioù endroel skosat diouzh ur studiadenn gant Ricardo Energy and Environment, anvet The Energy of Scotland: Heating, moving and powering our lives from now to 2030. Lavarout a ra e tlefe ar vro produiñ un hanter eus hec’h energiezh gant doareoù nevezadus a-benn 2030, ha goulenn digant ar c’houarnamant sevel ur steuñv resisoc’h eus palioù ar vro e-keñver an energiezh.\nKinnig a ra an danevell lakaat 40% eus an tiez da vezañ goret gant nerzh nevezadus a-benn an deiziad-se, hag aliañ e vefe skoazellet ar raktres gant un akt gouarnamantel – mod-se e vefe aesoc’h difuiñ milionoù a diez evit ma vo digresket koust an energiezh er vro a-bezh. Ouzhpenn da se e vefe dav d’un drederenn eus ar c’hirri ha d’un hanter eus ar c’hirri-boutin bezañ tredanel a-benn pevarzek vloaz. War hir-dermen e vefe ar pal ober hep karr ebet hag a implij energiezh fosil. Ne seblant bezañ mar ebet gant saverien an danevell e c’heller tizhout ar pal-se, ha spi o deus e vo lakaet e pleustr gant ar c’houarnamant buan-buan. Hervezo, madoù ar raktres a vo santet er gevredigezh ken hag en ekonomiezh, gant micherioù ha labourioù nevez. Ouzhpenn, dre ma vo tommoc’h an tiez ha naetoc’h an aer, ne vefe ket kement a labour gant an NHS (Servij Broadel ar Yec’hed), ha yec’hed an holl a yafe war wellaat.\nDouget eo gouarnamant Bro-Skos, sturiet gant SNP (Strollad Broadel Skos) war an energiezh nevezadus ha diwall an endro. Deuet eo ar vro a-benn da zigreskiñ an dilaoskadenn c’haz efed ti-gwer dre 42% endeo, memes ma oa bet lakaet ar pal-se da vezañ tizhet e 2020. Un dra all a blijfe da Zinedin e vefe produiñ 100% eus tredan ar vro gant energiezh nevezadus a-benn 2020. Koulskoude, ha memes mard eo tomm ar Skosiz dre-vras ouzh an endro, klemmoù a bep tu ‘zo bet abaoe un nebeud mizioù diwar-benn politikerezh ar c’houarnamant. Hervez lod, ne glask ket Holyrood ober gant meur a zoare da broduiñ energiezh ha ned implij nemet rodoù-avel. Gwir eo e ya peurvuiañ arc’hant ar vro e-keñver an endro d’o sevel, dreist-holl en Uheldirioù. Damlaouen eo an annezidi ha tud all o welout rodoù-avel pep lec’h er gweledva, hag i ha lavarout ne dalvez ket diwall ouzh an natur mard eo eillec’hiet gant pester houarn. Ha ne seblant ket an danevell mont a-enep d’ar arguzenn-se, o vezañ na veneg doare all ebet panevet rodoù-avel.\nEmbannet e vo politikerezh endroel nevez Bro-Skos e penn-kentañ 2017 hag astenn a raio ar raktres betek 2032. Paul Wheelhouse, maodiern skosat an energiezh, en doa respontet d’an danevell. “Degemer a ra Gouarnamant Skosat an danevell-se evel ur skodenn dalvoudus e dael dazont an energiezh e Bro-Skos” emezañ. Gortoz a reer ar steuñv nevez a-benn gouzout hag ebarzhet eo bet an danevell, pe get.\nPartager la publication "Bro-Skos o vont da c’hlas a-benn 2030"


Raymond Poulidor, une des stars les plus fidèles au Critérium de Castillon. © Radio France - Damien Gozioso\nDiffusion du mercredi 13 novembre 2019 Durée : 10min\nAet eo ar reder Raymond Poulidor da Anaon. Digor e vo dorioù bank ar boued Kemper 'benn warc'hoazh. Un diplom diwar-benn istor ha sevenadur Breizh. Setu an temoù a vez displeget er c'heleier emberr.\nMarvet eo "Poupou"\nAr reder marc'h-houarn Raymond Poulidor. Oadet e oa a 83 bloaz. Gwelet e oa bet en hañv-mañ evit tro Bro-C'hall, e-touez an arvestourien, evel bep bloaz. Meur a wech eo bet darbet dezhañ gounit Tro-Bro-C'hall etre 1962 ha 1976. Roland Keroulas, paotr Tro Bro Leon a glevimp.\nBank ar boued\nHa milieroù a dud en arvar a vez sikouret gant ar gevredigezh-se. Evit diskouez d'an dud petra 'vez graet gant bank ar boued e vo digor sal Kemper 'benn digwener. Dastum ar boued, renkañ ha dasparzhañ, setu 'pezh a ra an dud a-youl-vat e Bank ar Boued, evel Charles Normand.\nHag evit gouzout hiroc'h diwar-benn Bank ar Boued 'zo emgav e sal Kemper 'hed an deiz digwener.\nDiplom ar Studioù Keltiek\nE skol-veur Roazhon 2 e c'heller deskiñ diwar-benn istor ha sevenadur Breizh e-korf ur bloaz. Catherine Delalande deus ar gevredigezh Kendeskiñ a zipleg pelloc'h deomp.


Les kassos - Wikipedia\nLes Kassos zo un heuliad skinwel gall kaset da benn gant Balak, Alexis Beaumont, Rémi Godin ha Julien Daubas. Skignet e oa bet d'an 2 a viz Kerzu 2013 war Canal + ha produet eo bet gant Bobby Prod ha Canal +.\nUr vandenn dreset a oa bet embannet da heul an heuliad skinwel d’ar 17 a viz Even 2015 en embannadur Delcourt1.\nPemp koulzad zo en holl, krouet etre 2013 ha 2021. Goude tri bloaz didrouz e oa bet lakaet tañvadenn ar c’houlzad 4 war YouTube e 2019 ha skignet e oa bet ar 24 a viz Kerzu 2019.\nTudennoù tresadenn vev, filmoù, mangaioù, abadenn skinwell pe c’hoazh c’hoarioù video ez eus tu gwelout en heuliadenn. An abadennoù a dremen bepred e-barzh burev ar skoazelerez kevredigezhel, e lec’h ma vez komzet eus o c’hudennoù pemdeziek.\nEr c’houlzad 4 e oa bet laosket da gostez burev ar skoazelerez kevredigezhel evit en em dreusfeurmiñ en un heuliadenn brastreset.\nE-barzh an daou goulzad kentañ e veze kroget pep rann gant ur ganaouennig « Quand dans ma vie ca va mal, j’vais voir l’assistante sociale ! », implijet eo bet en-dro ar ganaouenig-mañ evit ar c’houlzad 52.\nJade Toussay, « » [teul], war Le Huffington Post, 17 a viz even 2015 (lennet an 22 a viz even 2015)\nKinnig ar chadenn Youtube ː https://www.youtube.com/user/LesKassosCanal/about [teul]\nAdtapet diwar « https://br.wikipedia.org/w/index.php?title=Les_kassos&oldid=1905480 »\nKemmoù diwezhañ degaset d'ar bajenn-mañ d'an 25 Mez 2021, da 12:06.


Stumm eus an 5 Meu 2017 da 09:08\n13 okted ouzhpennet , 4 bloaz zo\nStumm eus an 4 Meu 2017 da 23:47 (kemmañ)\nStumm eus an 5 Meu 2017 da 09:08 (kemmañ) (dizober)\n'''Flavius Iulius Valerius Maiorianus''' brudet evel '''Majorian''' ([] - [[7 a viz Eost]] []) a oa [[impalaer roman ar C'hornôg]] eus [] da [].\nUr jeneral brudet evit e drec'hioù war ar [[Franked]] hag an [[Allamani]] e oa ha c'hwec'h miz goude ma oa bet kaset kuit eus ar galloud [[Avitus]] e voe embannet da impalaer gant [[Ricimer]], ar pezh a voe abeg a dabut gant impalaer ar reter, [[LeoLeon IIañ (Impalaerimpalaer)|LeoLeon IIañ]], a wele anezhañ evel ur skraper.\n[[Restr:MajorianEmpire.png|thumb|400px|E-pad e ren a 4 bloaz Majorian en doa adpaket darn Hispania ha su Galia, talet en doa ar Visigothed, Burgond ha Suevi ha lakaet anezho da vezañ kevredet.]]\nGoude bezañ diarbennet un argad gant ar [[Vandaled]] e [[Campania]] e prestas ul lu vras a c'hoprsoudarded c'herman da aloubiñ [[Afrika]]. Faezhañ a reas [[TheodoricTeodorig II]], [[roue ar [[Vizigoted]], ha gantañ e kevreas da argasiñ ar Vandaled. Tra m'edo o treuziñ [[Spagn]] avat, e voe distrujet e vorlu dre dreitouriezh. Tost asur eo e oa Ricimer e-unan a gelaouas ar vandaledVandaled evit ma vefe risetriñset an oberiadur-brezel.\nHervez an istorour saoz [[Edward Gibbon]], "''[Majorian] presents the welcome discovery of a great and heroic character, such as sometimes arise, in a degenerate age, to vindicate the honour of the human species''".\n== Kouezhadenn ha marv ==\nDistroadet e voe gant emsavadeg e soudarded d'ar [[7 a viz Eost]] [] e [[Lombardia]]. Un irienn a oa bet kaset da benn gant Ricimer. Hennezh, barbar [[patrikios|patricius]] ha [[magister militum]], o profitañ e oa pell an impalaer diouzh Italia, en doa strollet tro-dro dezhañ enebourien an aristokratelezh roman. Lezennoù Majorian o devoa diskouezet dezho e oa un impalaer gwirion prest da adsevel un impalaeriezh kreñv met a save neuze a-enep o interestoù.\nAdtapet diwar « https://br.wikipedia.org/wiki/Dibar:MobileDiff/1741703 »


Pajenn:Le Gonidec - Bibl Santel pe Levr ar Skritur Sakr, eil levr.djvu/544 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/544\ngoulenn : râk ouc’h-penn daou ugen̄ dén anézhô hô deûz aozet spiou d’ézhan̄, hag hô deûz gréat lé na zebrchen̄t, na na évchen̄t, kén n’hô dévézô hé lazet : ha bréma in̄t daré, ô c’héda ma aotréi d’ézhô hô goulenn.\n22. Ar C’habitan éta a gasaz-kuît ann dén-iaouan̄k, ô c’hourc’hémenni d’ézhan̄ na lavarché da zén pénaoz en doa rôed ann ali-zé d’ézhan̄.\n23. Hag ô véza galvet daou gan̄téner, é lavaraz d’ézhô : Dalc’hit kempenn adaleg ann trédé heur eûz ann nôz, daou c’han̄t soudard, dék marc’hek ha tri-ugen̄t, ha daou c’han̄t goafer, évit mon̄t bété Sézaréa.\n24. Kempennid ivé kézek, évit lakaat Paol war-n-ézhô, hag hé gâs hép gwall da Féliks ar mérer.\n25. Râg aoun en doé na zeûfé ar Iuzevien da gregi enn-han̄, ha d’hé laza, ha goudé-zé na vijé hén̄ tamallet é-c’hîz ma en défé kéméret arc’han̄t évit sé.\n26. Skriva a réaz ivé eul lizer enn doaré-man̄ : Klodiuz Lisiaz d’ar mérer mâd meûrbéd Féliks, deiz-mâd.\n27. Ar Iuzevien hô doa kéméret ann dén-zé hag a oa daré d’hé laza, pa ounn deûet gan̄t soudarded, hag em eûz hé dennet ac’hanô, ô véza anavézet pénaoz é oa Roman.\n28. Ha gan̄d ar c’hoan̄t da c’houzout pé wall a damallent d’ézhan̄, em eûz hé gaset d’hô stroll.\n29. Kavet em eûz pénaoz na damallen̄t d’ézhan̄ némét traou a zell oud hô lézen ; hôgen n’em eûz kavet gwall é-béd enn-han̄ a gémen̄t a vé dellézek eûz ar marô pé eûz ar prizoun.\n30. Hag ô véza ma eo bét gréat mének d’in eûz ar spiou hô doa aozed d’ezhan̄, em eûz hé gased d’îd ; lavaret em eûz ivé d’hé damallerien don̄t da lavaroud dira-z-od ar péz a ouzon̄t enn hé énep. Kénavézô.\n31. Ar zoudarded éta hervez ann urz a oa bét rôéd d’ézhô, a géméraz Paol, hag hé gasaz é-pad ann nôz da An̄tipatriz.\n32. Hag an̄trônôz ô véza hé lézet gan̄d ar varc’heien é tristrôjon̄t d’ar c’hastel.\n33. Ar ré-man̄ ô véza deûed da Zézaréa, a roaz al lizer d’ar mérer, hag a gasaz Paol dira-z-han̄.\n34. Ar mérer ô véza lennet al lizer, a c’houlennaz a bé brovin̄s édo Paol : ha pa wézaz pénaoz é oa eûz a Zilisia :\n35. Da zélaoui a rinn, émé-z-han̄, pa vézô deûet da damallerien. Hag é c’hourc’hémennaz hé virout é léz Hérodez.\n1. Pemp dervez goudé, Ananiaz, Prin̄s ar véleien, gan̄d lôd eûs ann hénaoured, ha gan̄d eur prézéger hanvet Tertulluz, a ziskennaz dî évit tamallout Paol dirâg ar mérer.\n2. Ha Paol ô véza bét galvet, Tertulluz a zéraouaz hé damallout, ô lavarout : O véza ma eo dré dé hon eûz eur péoc’h brâz, ha ma eo bét gréat meûr a wellaen gan̄d da gen̄t-preder ;\n3. Hé anaout a réomp bépréd hag é pép léac’h, Féliks mâd-meûrbéd, gan̄t pép trugarez.\n4. Hôgen na zaléinn kéd ac’hanod pelloc’h, hag ez pédann da zélaoui hor berr gomsiou gan̄d da vadélez a-vépréd.\n5. Kaved hon eûz enn dén-zé péhini a zô eur vosen, péhini en deûz lékéat ann dizunvaniez er béd holl é-touez ann holl Iuzevien, ha pehini a zô da benn da zekt dispac’huz ann Nazarééned ;\n6. Péhini ivé en deûz klasket saotra ann templ ; ha goudé béza krôged enn-han̄, hor boa c’hoan̄t d’hé varnout hervez hôl lézen.\n7. Hogen ar mérer Lisiaz a zô deûet, hag en deûz hé dennet eûz a greiz hon daouarn gan̄t kalz a ners,\n8. O rei urs d’hé damallerien da zon̄d dira-z-od : hag é helli da-unan hé varnout, hag anaoud ar wirionez eûz ann traou a damallon̄d d’ézhan̄.\n9. Ar Iuzevien a aotréaz kémen̄t-sé, hag a lavaraz é oa gwîr.\n10. Hôgen Paol a respoun̄taz (goudé m’en doé ar Mérer arouézed d’ézhan̄ komza) : Pa ouzonn pénaoz éz eûz meûr a vloaz émoud da varner war ar\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/544&oldid=155170 »\nKemmoù diwezhañ degaset d'ar bajenn-mañ d'an 14 Kzu 2019, da 16:58.


l'Ouest en mémoire - Mont da dennañ beterabez e hanternoz Bro C'hall Aller [Arracher des betteraves dans le nord de la France]\nMédiathèque Fiche média Mont da dennañ beterabez e hanternoz Bro C'hall Aller [Arracher des betteraves dans le nord de la France]\nGwendal Le Floc'h\nAutres lieux > France > Nord-Pas de Calais > Nord\nAn dud war ar maez a oa paour gwechall e Breizh ha kalz eus ar vretoned o deus dibabet kuitaat ar vro goude ar brezel diwezhañ evit gounit o vuhez : e Gourin hag er parrezioù tro war-dro ez eus bet kalz o vont da labourat ha da chom e Stadoù Unanet. Darn all o deus miret o zi hag o menaj er vro hag o deus dibabet mont bep bloaz da dennañ beterabez e hanternoz Bro C'hall. O wreg a chome neuze e Breizh evit derc'hell ar menaj hag ober war-dro al loened.\nLes gens vivant à la campagne étaient pauvres autrefois en Bretagne et beaucoup de Bretons ont choisi de quitter le pays après la deuxième guerre mondiale pour gagner leur vie : beaucoup de Bretons de Gourin et des communes alentour sont partis travailler et s'installer aux Etats-Unis. D'autres ont gardé leur maison et leur ferme au pays mais ont choisi d'aller chaque année arracher des betteraves dans le nord de la France. Leur femme restait en Bretagne pour tenir la ferme et soigner les animaux.\nYa, ma dad a zo bet o tennañ beterabez e-giz ur bern da kostez Langoned, Gourin, Gwiskrif, Ar Sent... ur bern e giz-se ac'h ae da dennañ beterabez memes a-raok ar brezel. Ha ma dad a zo bet alies o tennañ beterabez e mod-se. Ha gwechall eñ en deus bet lâret din ar re greñvañ da dennañ beterabez e vize ar Belged. C'hoazh ar re-se a denne muioc'h evit ar re all tout. Warlerc'h e oa ar bretoned, met tro Gemene e oa ar gwellañ warlerc'h. Warlerc'h e oa re Langoned, Gourin ha tro all.\nMet penaos aotroù Floc'h e rae an dud evit mont da labourat war ar maez e-barzh lec'h all e giz-se hag int dija en devoa koulskoude ur plas e Breizh ?\nBeñ alies an arc'hant ne vize ket kreñv awalc'h e-barzh ar feurm hag e vize dav mont d'al lec'h all da glask arc'hant hag aze e oa un tu da glask arc'hant ha labourat start met arc'hant e vize digaset d'ar gêr. Ya, an dra-se eo kwa. Ha Gouel Mikael e vize e-barzh an amzer-se ha justamant e vize dav kaout arc'hant evit paeañ ar Gouel Mikael. Bon, e vize dav mont pell evit mont da glask arc'hant.\nAlies em eus klevet lâret, n'ouzon ket mag eo gwir peogwir me n'em eus ket labouret morse diavaez deus ar vro, met ar vrud a zo bet : ar vretoned pa yent diavaez deus ar vro, pa oant o unan a lakae ur bern argant e-barzh ar boeson.\nOh ya, ya. Pas tout ar bretoned memestra met bern, bern en dije tapet [ ] hag o vaouez ne vizent ket o askiñ anezhe hag e giz em eus gwelet e-barzh Eppeville Ham (Aze e oan lakaet responsable un tamm d'ar bretoned), beñ em eus gwelet un nebeut hag ar re-se a zispigne o arc'hant a-raok en dizent gounezet anezhañ. Bon, ul lod a lakae anezhe tout a-gostez [ ]. Hag ar re em eus gwelet a eve tout em eus dastumet anezhe, ur wech a douchae ar pae, ha me o lâret dezhe : "C'hwi a deu ganimp, ma ne teuet ket ganimp me a fouto ma dorn e-barzh ho fri ! " Ha me a gase anezhe d'ar post hag a oblije anezhe da lakaat o arc'hant e-barzh ar post da gas da...\nWar sur 'zo dek pe pemzek bennak da vaouezed-se a remersia ac'hanon hirie an deiz. Kar ar re-mañ nevo debret o arc'hant a-raok ma vez degouezhet e-barzh ar gêr. Tout just ma ne c'houlent ket... enfin.\n... mont en-dro evit kemer an train.\nYa, met bezañ zo lod hag a esperna. Ar re a zebr un aval, a zebr un aval gant un tamm bara hag evel-se nizent ket naon ken memes anezhe. An dra-se a oa re. Dav eo kaout just.\nEvel-just ivez. Met penaos e oant kat da labourat hep tibriñ boued kazimant, peogwir n'eo ket gant un tamm bara ha gant un aval na oc'h kat da labourat e-pad pell amzer koulskoude ?\nNann met enfin an hini a zo e-barzh broioù all, an hini a zo pell doc'h an amann sall doc'h ar vro, heñ !\nKlask e vi harzhal atav. Met a-wechoù e kemeret evit divizoù evit en em gavout evit kaout un tammig berr amzer martreze ? D'ar sul e lakomp, ne pefe ket kemeret un tammig amzer evit...\nOh an dud, an dud a laboure bopred ma vize aet e-maez. Ar re, an hanter vras ar re-se a oa kourajus memestra. Met alies e vizehe labouret d'ar sul. D'ar sul e vize dav labourat. Met ur wech e vize aet e-barzh ar "sucrerie" aze e vize devezhioù sul, sur. Peotramant d'an noz. Hennezh ac'h ae da zibad ar pato e-barzh feurmoù.\nHa ya ouzhpenn ?\nYa ouzhpenn, e mod-se hennezh a rae un tammig mone muioc'h dre guzh. Ar re-se ne oa ket diskleriet.\nNann, nann. Ha setu pa teuet en-dro e-barzh ar vro neuze e oa chichantaet an dud, muioc'h kontant peogwir e oa ur gwenneg bennak ivez ?\nAh ya. Met alies 'zo ur bern, maleurus eo lâret an dra-se met enfin dav eo lâret memestra, ur bern a c'honee arc'hant kar kourajus ec'h eo memestra. Met o treuziñ Paris ur bern en deus kollet o arc'hant. Ur wech degouezhet e-barzh Paris, kar ar breton a zo fier, a zo fier da lâret "Tiens me am eus gounezet kement all, kement all ! " Met [ ] ket kement a degouezhe, ken mac'h eo degouezhet e-barzh ar gêr da vat. Ur bern a zo bet laeret e mod-se e-barzh Paris, e-barzh tro gar Montparnasse.\nMarteze eo bet degouezhet un tamm taol dezhe war o benn dre dreñv e mod-se. Ale hop le portefeuille. [War lev ! ] Ur bern tud, se a zo kaoz. Enfin [ ].\nSpontus awalc'h e oa an dra-se. Hemañ en devoa bet en em lazho e-pad mizioù evit gounid un dra bennak hag e teue da vezañ laeret [diwezhatoc'h].\nYa met ur bern bretoned a zo fier. "Bremañ em eus ur bern arc'hant. Aze sell me am eus gounezet, n'och ket evit gounezet kement all, heñ ! Me am eus gounezet an dra-se, ec'h an da ziskouezh anezhe. " Ya met alies e vize unan hat. "Ha giz-se eta me a baeo un tasad deoc'h. Deuet amañ a gement eta. " Plak ! Un taol dezhañ ha pop, ar sammad, ar arc'hant da vale ! Ur bern a zo bet kavet en-dro da Montparnasse e mod-se o klask o arc'hant. Ha ya met re diwezhat ! Met an hanter vrasañ doc'h an dud memestra a teue o arc'hant d'ar gêr. Ya, ya. Alies e vez gwriet e-barzh o roched pe un dra bennak e mod-se e kas aon da goll anezhañ.\nSetu pa teuent e-barzh ar gêr e oa moien da breniñ un dra bennak evit ar wreg peotramant ar re a oa tud yaouank a oa kat d'ober un tamm prof pe ur c'hado d'ur plac'h yaouank bennak ?\nO ya met an archant-se a vize vat kar ur bern tud nize ket labour e-barzh ar vro anezhe. Beñ, an arc'hant-se a vize [ ].\nKlevet em eus bet lâret pa yae an dud deus Gourin ha Langoned, pa yaent da foar Karaez, alies e vije un digarez da breniñ un dra bennak evit justamant ober flour d'ar merc'hed un tammig ?\nYa, gwelet a ran ac'hanoc'h o tont ! Ya, me zo o vont da lâret deoc'h un tammig istor, met un istor a zo paseet [er goañv, er goañv ]. Ma dad o lâret d'am c'hoar-gaer Mireille o tont da glask anezhe, mont da gas anezhe d'ar foar, da foar Garaez, foar Kalan goañv e gav din. Met araok da lâret pe mod e oa degouezhet an traoù. Amañ gwechall ne vize ket kavet freuzoù kement-se. Un aval orañjez e vize prenet unan e mod-se da Gouel Nedeleg, un aval aour e giz ma lâr Per-Jakez Helias. Ha bananoù ne vize ket kavet ivez ha ma dad, bremañ zo, a gav din, c'hwec'h ha hanter kant bloaz zo. An dra-se e oa e-barzh foar vras e-barzh Karaez. Aze e vize kezeg ha saout ha tout, ha ma mamm a oa un tammig plac'hig seitek bloaz, ur plac'hig vrav a oa e-barzh ar foar ha ma dad en deus gwelet anezhi ha en deus prenet ur banane hag en deus kinniget ur banane dezhi ha en deus graet ur sell douti evit seduizo anezhi, e vez lâret e galleg, gant ur banane. [Ah ]. Ma dad en deus lâret da Mireille kas anezhe. Ur wech degouezhet homan e-barzh Karaez, en ur zont e-maez an oto, eñ o c'haloup e-barzh ur voutik ha pren ur c'hilo banane. Eñ o tont da gaout mamm, Maria, Maria Jaffre a vez graet doc'h mamm, o tont da gaout mamm ha reiñ ur banane dezhi. Mamm a zo c'hwech ha hanter kant bloaz zo em boa roet ur banane deoc'h evit kaout ac'hanoc'h !


Journal de Renaud Camus, vendredi 13 décembre 2019\ncréée le samedi 14 décembre 2019, 0 h 43\nmodifiée le samedi 14 décembre 2019, 0 h 49Plieux, vendredi 13 décembre 2019, onze heures moins vingt, le soir. Benjamin Stora, invité de “La Grande Table”, à midi, sur France Culture, à l’occasion de l’élection ~~~~~~~~~~~~~~~ ~~~ ~~~~~~~~, ~~~~~~~~~~, ~~ ~~~~~~~ ~~~ ~~~ ~~~~~~~ :\n« ~~~ ~~~~~ ~~~~~~ ~~~~~ deux siècles que ~~’~~~~~~~~~ ~~~ ~~’~~~~~~~~~~~~ ~~~~ ~~’~~~~~~~~~ ~~~ ~~~ ~~~~~~~ ~~~~~~~~~ ».\nDeux siècles : ~~~~~. ~~~ ~~~ ~~’~~ ~~~~ ~~~~ : « ~~~ ~~ ~~ ~~~~~ ~~~~~~~~ ~~~~ ~~’~~~~~~~~~ ~~~ ~~’~~~~~~~~~~~~ fait partie de ~~’~~~~~~~~~ ~~~ ~~~ ~~~~~~~ ~~~~~~~~~ » (~~~ ~~~~ ~~~~~ ~~~~~~~ ~~~~~~~~) ; ~~~ ~~ ~~~~ : « ~~~ ~~~~~ ~~~~~~ ~~~~~ ~~~~~ ~~~~~~~~ ~~~~ ~~’~~~~~~~~~ ~~~ ~~’~~~~~~~~~~~~ est ~~’~~~~~~~~~ de la classe ~~~~~~~~~ ». ~~~~~~~~~~ ~~~~ : ~~~ ~~ ~~ ~~~~~ ~~~~~~~~ ~~~~ ~~’~~~~~~~~~ ~~~ ~~~ ~~~~~~~ ~~~~~~~~~ ~~~~ ~~~~~~ ~~~ ~~’~~~~~~~~~~~~, ~~~ ~~~~~~~ ~~ ~~~~~~ ~~~ ~~’~~~~~~~~~~~~. ~~~ ~~~ peut pas pousser ~~~~~ ~~~~~ ~~~ ~~~~~~~~~~~~ ~~~~~~~~~~~~~ : ~~~ ~~~~~~~ ~~~~~~~~~ ~~’~~ ~~~~ ~~’~~~~~~~~~, ~~~~ ~~~~~~~~~ ~~~~ ~~~~~~ ~~~ ~~’~~~~~~~~~~~~. ~~~ ~~’~~~ ~~~~~ ~~~~~ ~~~~, ~~~~~ ~~’~~~~~~~ ~~~ ~~. ~~~~~~, on pourrait dire ~~ ~~~~ ~~~~~ ~~~ ~~~~~ ~~~~~~ ~~~ ~~’~~~~~~~~~ ~~~ ~~~ ~~~~~~~, ~~~ ~~~~~~ ~~~~~~~ ~~~ ~~~~~~~~~~~~~. ~~’~~~~~~~~~ ~~~ ~~’~~ ~~~~ ~~~~~~~ ~~~ ~~~~~~~~~ ~~~~~ ~~~~~ ~~~~~ ~~~~ poncifs habituels de ~~~ ~~~~~~ ~~’~~~~~~~~~, ~~~ ~~~~~~~~~~ ~~~’~~~ ~~~ ~~~~~ ~~~~~~~, ~~ ~~~~ ~~~~~~~~~, ~~~ ~~~~~~ ~~~~ ~~~~~~ ~~~~ ~~~~~ ~~~ ~~~~~~~~~, ~~’~~~~~~~~~~~~~, ~~~ ~~~~~ ~~~ ~~~ ~~~~~~~~ ~~~~~~ ; et selon lesquels, ~~~~~~~~~~~~~~, ~~~ ~~~~~~~ ~~ ~~~~~~~~~ ~~~~ ~~~ ~~~~~ ~~’~~~~~~~~~~~~, ~~~ ~~~ ~~~’~~~~~ ~~~~ ~~~~ ~~~~~~~~~~ ~~~, ~~~~~~~ ~~~~~~~~~, ~~~~ immigrés.\nComment ~~~~ ~~~~~-~~~ ~~~~~-~~~~ ? ~~~~~~~~ ~~~~~~~~-~~~~ ~~~~~~~~ ~~~~~~~~~~~~~ ~~~~ énormités pareilles, d’aussi ~~~~~~~~~~ ~~~~~~~~~~ (~~’~~~~~~~~~ ~~~ ~~’~~~~~~~~~~~~ ~~~~~~ ~~~~~~ ~~~ ~~~ ~~~~~~~ ~~~~~~~~~ ~~~~~~~ ~~~~~ ~~~~~~~~ !) ~~~~~ ~~~~~~~~~ ~~~~ ~~~~ ~~~~~ ~~~ ~~~ ~~~~~~~~~~ ~~~, ~~ ~~~~~ ~~~ ~~~~~~, protestent, s’indignent, leur ~~~~~~ ~~~ ~~~~ ? ~~~~~ ~~~~~~ ~~~~~~~-~~~~ ~~~~~~~~ ~~~~~~~~ ~~~~ ~~’~~~~~~~~~~. ~~~~~, ~~~ ~~~~~~~~~~~~~, ~~~~~ ~~~ ~~~~ ~~~~~ ~~~~~~ ~~~~~ ~~ ~~~~~~~~~, ~~~ ~~~~ ~~~~~~ — ~~~~~ ~~ quatre-vingt-dix-neuf pour cent ~~~ ~~~ ~~~~~~~~~~~, ~~~~~~~-~~~~~~-~~~~-~~~~~ ~~~~~ ~~~~~ ~~~~ ~~~~~~~~~~ ~~~ ~~~~~~~ ~~~~~~~~, ~~~~~~~~. ~~~ ~~~~~ ~~’~~~~-~~~ ~~~~ ~~~ ~~~’~~~ ~~~~~ ~~~~~~~~ ~~~~~~-~~~~~~~ ~~~~~~~ ~~~~ ~~~~~~-~~~~~~~ ~~~~~~~ ~~~~ ~~~~~~~~ ?\nOn parle toujours des dhimmis, ~~~~ ~~~~~~~ ~~~~ ~~~~~~~~~~~ ~~~ ~~~~~~~~~~~ ~~~~~~~~~ ~~~~~~ ~~~ ~~~~~~ ~~~ ~~~~~~~~ ~~~~~~~~~~. ~~~~~ ~~~~~ ~~~~~ ~~~~~~~~~ ~~~~~~~ ~~~~~ ~~~~ ~~~~~~~ ~~~~~~~~~~~~~ ~~~ ~~~~~~~~~~~~ ~~~~~~~, ~~~~ œuvrent incessamment au ~~~~~~~~~ ~~~~ ~~~~~~~~~~~~~. ~~~~ ~~~~~ ~~~~~ ~~~~~~~~~~~~ ~~~ ~~~~~~ ~~~~~~~~~, ~~~ ~~~~~~~~. ~~~~~~~ ~~~~~~~~~ ~~~ ~~~~~~~~ ~~~ ~~~~~~ ~~~~~ ~~’~~~~~~~ ~~~~~~~~~~ ~~~’~~ ~~~~~~~ ~~~~~~~~ ~~~~ ~~~~~~~~~~~ ~~~ changement de peuple ~~~ ~~~ ~~~~~~~~~~~~~ ; ~~~ ~~’~~~~~~~~~ ~~~~~~~~~~ — ~~~~~ ~~~~~ ~~~~ ~~~~~~~~ ~~~~~ ~~~~~~~~, ~~’~~~~~~~ ~~~’~~~ ~~’~~~ ~~~~~~~~~~~ ~~~~ ~~~~~~~… — ~~~~ ~~~~~~~~~~~~~~ ~~~~~ ~~~~ ~~~~~~~ ~~~ la mort civile.\nBenjamin ~~~~~~ ~~~~ ~~’~~~~~~~ ~~~~~~~ ~~~ ~~~~~~ ~~~~~~~~~ ~~~~ ~~’~~~~~~~~ ~~~ ~~~~ ~~’~~~~~~~~~~~~ ~~~~~~~~~~~, ~~~ ~~~ ~~~~~~~~ ~~~~ ~~~~~~~~~ ~~~~~~~ ~~~~~~ ~~~~~~~~~~ ~~~ ~~~~~~ ~~’~~~~~~~~~ ~~~ ~~’~~~~~~~~~~~~, ~~ la porte Dorée. ~~~ ~~~~~ ~~~~~~~~~ ~~~~ ~~~~~~~~ ~~~~~~~~~~, ~~’~~~~~~~~~~, ~~~~ ~~~~ ~~~~~ ~~~~ ~~~~ ~~~ ~~~~~~~ ~~~~~~~ ~~~~~~~ ~~~~ ~~~~~~~~~ ~~’~~~~~~~~~ ~~~ ~~’~~~~~~~~~ ~~~ ~~~~~~~, ~~~ ~~~ ~~~~ ~~~~~~~~ qu’elle n’existe pas, ~~~ ~~~’~~~~~ ~~’~~ ~~~~~~~ ~~~~~~~. ~~~ ~~~~~~~ ~~ ~~~~ ~~~~~~~~~~ (et dames, ~~~~ ~~~~ ~~~~~~~ ~~~ ~~~~~ ~~~~ ~~~~ ~~~~~~ ~~~~~~~) ~~~ ~~~~~~~~~~ ~~~ ~~~~~~~ ~~~ ~~~ salir les Français, ~~~ ~~~ ~~~~ ~~~~~~~~ ~~ ~~’~~~~~~~~~~~~ ~~~~~~~~~~~~~~, ~~~~~ ~~~ ~~~~~~~~~ ~~ ~~’~~~~~~~~~~ ~~~~~~~~~~~~~~ ~~~ ~~~~~~~~ ~~~ ~~~~~~~~ ~~~~~~~~~~~~~ ~~~ ~~~~~~~~~~~~ : ~~~ ~~’~~~~~~~~~ ~~~ ~~~~ ~~~~~~~~ ~~’~~~~~~~~~, ~~~ chaires, de prébendes ~~~ ~~~ ~~~~~~~~~~, ~~~ ~~~~~~~~~~~ ~~~ “~~~~~~~~ ~~~~~~~~” ~~~ ~~~ ~~~~~~~~~~~~ ~~~ ~~~~~~~~~~~, ~~~, ~~~~~~~~~~~~~, ~~’~~~~~~~.\nvoir l’entrée du vendredi 13 décembre 2019 et ses 2 images dans Le Jour ni l’Heure


Troioù-kaer Vick ha Vicky T.10 - Sorserezed Breselien T.3 - Klask ar Gral - Editions P'tit Louis\nTroioù-kaer Vick ha Vicky T.10 - Sorserezed Breselien T.3 - Klask ar Gral\nNe oa ket dibistig Mark goude o zro-kaer diwezhañ. Lammet e oa er-maez eus ar c'harr war hent an distro. Goude bezañ redet un tammig e oa en em gavet Vick, Marina hag Angelino gant Vicky semplet e-kreiz ar c'hoadoù, ne oa roud ebet eus Mark.\nGoude kement a gevrinoù e oa ret kaout displegadennoù.Diskibien Ninian o doa kontet dezho penaos ne oa ket deut ho mignon e-unan en-dro eus ar bed all.\nDalc'het e oa e spered gant Morgan. En ur glask e saveteiñ o doa e lakaet en dañjer, eñ, ar bed all hag ar Gral. Ar skipailh a oa kouezhet etre krabanoù diskibien Morgan a vez o klask dalc'hmat warlerc'h an agripa brudet.\nDeut e oant a-benn da dec'hel kuit hag e oant en em gavet e-kreiz ul lid iskis ma oa an daou glan oc'h en em gannañ.\nE-kreiz ar reuz e oa lammet Vick da vont da zieubiñ Mark a oa e-kreiz an emvod souezhus.\nDeut e oa a-benn hor mignoned da dec'hel kuit, koukskoude e oa bet kavet gant Mark un dra bennak chomet gantañ...\nSORSEREZED BRESELIEN : KLASK AR GRAL


Un nebeud titouroù àr ar livr - Gilgamesh an den dreist ne faote ket dezhoñ mervel\nPenaos lenn Gilgamesh ha judennoù arall ?\nTroiñ Gilgamesh e brezhoneg, un destenn kozh-mat\nGet ma labour kelennour istoar er skolaj ema ret din bout bet klasket titouroù àr sevenadurezhioù Mezopotamia. Neuze em eus kroget da fourbouchat e livroù a bep sort. Setu edan ma selloù neuze troioù-kaer Gilgamesh troet e galleg get Jean Bottero. Nag ur blijadur a pa'm boa em lakaet da lenn ar santoc'had-se. Nag ur bam gwelet e c'heller gouiet penn da vanoù kevrinus an tabletennoù gennhañval, ha gouiet ster ar manoù gennhañval-se. A-vihan da vras em boa em lakaet da studial evit ma flijadur gwlad ar pobloù mezopatamian dre vras.\nPetra eo un destenn vezopotamian : un destenn skrivet àr tabletennoù pri. Adkavet int bet edan an douar hed-ha-hed get an Irak (Mezopotamia gozh). Lod-kaer anezhe a oa torret pa oant bet kavet. Diverchet e oa tammoù bras pe brasoc'h. Dibaot eo an tabletennoù chomet difreuz. Pikol labour eo evit an enklaskour donet da benn ag un dabletenn toull-didoull. Penaos adkavouet ar pezh a oa en toulloù-se :\nPa vez kavet mar a skouerenn ag ur memp judenn e c'heller adkavouet an tachadoù diverchet àr ur skouerenn arall ;\nA-vihanoc'h e c'hell un enklaskour ampart o adkavouet get e skiant-prenet, ha get isprid.\nUr skosell arall evit an enklaskour : penaos bennak ma vehe difreuz groñs un destenn sort-se : goloet e c'hell chom an danvez anezhoñ : Kozh mand eo ar judennoù-se, ar pezh a oa splann d'an dud en amzer-hont a zo daet da vout amspis pe goloet d'an dud a-vremañ. Darvoudoù diaes da gompren, daveennoù luziet, traoù a seblant diboell dimp. Un enklaskour doazh a c'hell kavouet penn da danvez goloet un destenn vezopotamian, é keñveriiñ get testennoù arall. A-gement a oar doc'h buhez relijiel Mezopotamia, a c'hello dic'holoiñ un darvoud amspis. Newazh ret-mat e vez dezhoñ ur wezh bennak plegiñ ha lâret ne feher ket gouiet penn d'ur pennad bennak, pe n'heller ket met lâret marseadennoù,da c’hortoz na vehe kavet tabletennoù oc’hpenn edan douar bro-Irak a zegashe ur sklerijenn nevez.\nPerak lâret kement-se ? Evit distroiñ a lennour a-zoc’h e c'hoant da lenn Gilgamesh ha judennoù arall e brezhoneg ? Tamm erbet. Didalvez eo ur skrid ha n'heller ket kompren penn dar benn ? Tamm erbet.\nGellet a raer kompren judenn Gilgamesh ha gober fae doc'h ar pennadoù amspis... Ha penaos bennak ma chom pennadoù amspis er judenn e c'heller bourriñ ag ar varzhoniezh anezhe.\nLod-kaer a dud a lenn krouidigezh an hollved get Yahveh a gav brav ar gosmogonienn-se. Ne daolant ket meiz d'an elfennoù amspis pe diboell a gavant enni, pe ne vern ket vras dezhe. Hed ha hed get ar Bibl (testamant kozh, testamant nevez) e kaver pennadoù goloet, un arbennigour n'hell ket kavouet penn da lod-kaer anezhe, seul vihanoc'h e c'hellhe unan n'eo ket arbennigour. Ha newazh... n'eo ket ar Bibl ar livr lennet ar muiañ er bed ?\nMa embannadur Un hent etre :\nN'eo ket aze ema an dalc'h. Ar pezh m eus kavet diaes pa m boa soñjet embann ma zroidigezhioù a oa petra gober get an notennoù ha n'int ket dibaot a laosk ar bihanañ ar gwellañ a dachadoù amspis embannadur Jean Bottero ? Petra gober get ar manoù diakritek a gaver penn-der benn d'e embannadur ?\nDaoustoñ ne c'hellhe ket ur lennour ha n'eo ket akourset doc'h sort lennegezh skuizhiñ get ar mac'h a notennoù-se ? Daoustoñ ne c'hellher ket diskalonekaat dirak ar manoù-se ?\nEn tu rall : penaos chom feal doc'h embannadur jean Bottero, da lâret eo penaos chom feal doc'h spered ar lennegezh vezopotamian pa vehe « gwallaozet » an embannadur-mañ ?\nUn hent etre m eus kavet :\nmiret m eus an notennoù pouezusañ. Lamet m eus ar manoù diakritek, ha laosket ar gwerzennadur a-gostez. Keneve-se ema ma embannadur hañval groñs doc'h heni J Bottero.\nMuioc'h a frankiz m eus bet amañ : labouret m eus diàr div pe teir zroidigezh saozneg kozh, aet en domani foran get an amzer. Lod-kaer ag an notennoù zo lodek get an destenn zo bet skrivet genin.\nPep unan a c'hello gober e soñj lenn an notennoù pe o laoskiñ a-gostez, pezh ne barro ket doc'htoñ a gompren ar danvez a-vras.\n« Arriv eo Gilgamesh Ur ger bennak àr ar yezh... »


AN ANDUILH - BAYE\nBrudet eo ar gumun a-drugarez d’hec’h anduilh. Mogedet eo gant keuneud gwez faou, mui-pe-vui diouzh blaz pep hini. Lod a c’hell chom c’hwec’h miz zoken er siminal evit bezañ mogedet goustadikoc’h. Fardañ anduilh ne vez ket graet gant ar genaoueg ! E soñj emañ Philippe Danielou, e penn an embregerezh, da reiñ d’e anduilh ur vrud er bed a-bezh evel e Vire. Graet e vez pakadoù gant bouzelloù moc’h a lakaer en ur soroc’hell mogedet, sec’het ha poazhet evit bezañ debret yen.\nHervez hengoun ar c’horn-bro e vez prenet kriz an anduilh, e vez poazhet e-barzh ar bouilhoñs e-pad peder eurvezh ha debret tomm gant avaloù-douar. Lod o deus bet tro marteze da lenn pennadoù kazetenn diwar-benn kigerezh Danielou. Enoret eo bet gant “le Figaro” ha “l’Evenement”. Graet ez eus bet teulfilmoù ivez diwar-benn an embregerezh hag hec’h anduilh. Prizioù a zo bet roet ivez da Phillipe Danielou gant ur juri ! Ma tremenit dre amañ... deuit da dañva un tamm !\nProduioù ar vro. Anduilh Bei\n(troidigezh eus ur ur pennad bet embannet en Telegram d’an 29 a viz Gouere 2009)\nDre m’eo saourus eo brudet bremañ anduilh Bei e diavaez an departamant. Ur produ anavezet mat e bro Gemperle eo. Asantet en deus Philippe Danielou da zisplegañ deomp penaos he fardañ.\nHolenet ha pebret e vez...\n« Prenet e vez bouzelloù moc’h el lazhti. Lakaet e vezont holenet e-pad meur a sizhunvezh e-barzh ur fust. Goude-se e vezont lakaet da zisallañ ha netaet, da lavaret eo e vez tennet an druz. Goude-se e vez savet pakadoù ha pebret anezho. Goloet e vezont en ur soroc’hell graet gant bevin ha lakaet da vezañ mogedet e-pad meur a zevezh. Erfin e vezont poazhet e-barzh ur bouilhoñs e-pad 6 eurvezh. Lezet e vezont da yenañ e-barzh ur gambr yen, un nozvezh ha lakaet e gwerzh er stal ! »\nTeuziñ a ra pa vez mogedet\nWar-dro 10 kg a bouez a zo en anduilh a-raok bezañ mogedet. Goude e chom 1,2 kg abalamour m’eo aet an dour hag an druz e teuz evit ar braz. Kroget e oa bet an istor e 1925 gant digoridigezh stal François Jegou. Heuliet e oa bet da gentañ gant e vab-kaer, Yves Danielou ha gant Philippe. « Pa oa bet kroget ganin e 1976, soñj am eus e fardemp gant ma zad un tregont bennak a anduilh bep miz. Deuet e oa ar produ da vezañ marc’h emgann an ti. Hiziv e savomp ur miliad a anduilh bep sizhun. 12 omp ». Goude bezañ bet tapet prizioù ha kalonekaet gant tud a-vicher evit kenderc’hel ganti, eo bet kavet he lusk gant an embregerezh. Brud vat a zo !\nTomm gant yod\nDaou seurt anduilh giz Bei a zo : an anduilhenn hengounel hag an hini gant kig-sall. Diouzh blaz pep hini e vezont debret. « Kinnig a ran he debriñ tomm da bennveuz gant avaloù-douar pe yod : lakaet eo anat ar blaz dre m’eo bet mogedet. Meur a rekipe a zo : rondigennoù moan evit an digor-kalon, tellennoù e-barzh ur grampouezhenn gwinizh-du, regezer, rondigennoù pilliget gant kebell-touseg…». Dalc’hit soñj emañ Philippe Danielou pourchaser digen Gouel etrekeltiek an Oriant. Darempred : Philippe Daniélou, 180, straed Jean-Marie Carer, 29300 Bei. Pgz. 02.98.96.83.78.


Pajenn:Morvan - Buez ar Zent, 1894.djvu/683 - Wikimammenn\nPajenn:Morvan - Buez ar Zent, 1894.djvu/683\n4 a Here\nsant fransez a asiz\nzantifia dre ar baourentez hag ar binijenn. He-unan e veve var ann douar evel eur seraphin, ken tomm oa he galoun e kenver Doue, hag ann dra-ze a oue kaoz ma oue leshanvet he Urs ann Urs seraphik. Ne zebre tamm, kouls lavaret, ha goude beza tremenet ann deiz o prezeg pe var dro ar re glanv, e tremene c’hoaz ann noz o pedi eharz ann aoter pe dirak he grusifi.\nDoue en doa roet da Fransez eur c’halloud vraz var ann holl grouadurien : ober a rea anezho ar pez a garie. Eunn droiad ec’h erruaz enn eur plas el leac’h ma’z oa eur maread laboused o kana, ha laboused a bep seurt : lod a ioa var ann douar, lod all er guez ha lod all enn ear. Ar Zant a lavaraz d’ezho : « — Mad a rit, laboused va breudeur, meuli ho krouer p’e guir en deuz roet d’ehoc’h plun ker kaer ha diouaskell da nijal etrezek ann env, ha ma vag ac’hanhoc’h bemdez heb m’o pefe ezomm da labourat. » Epad ma komze, al laboused a ioa chomet sioul hag a zelle outhan enn eur astenn ho gouzoug evit diskouez ar blijadur o doa ouz he glevet. Goudeze ez eaz enn ho zouez, ha nikun anezho ne finvaz ken n’en devoue roet d’ezho he vennoz.\nSant Fransez a Asiz a varvaz e peoc’h e kouet Introun-Varia-ann-Elez d’ar pevar a viz here euz ar bloaz 1226 : ne oa ket c’hoaz pemp bloaz ha daou-ugent echu.\nEvit mont d’ar baradoz, ne ket red bale diarc’henn ha beva divar ann aluzenn evel sant Fransez hag he venac’h ; mes red eo kaout ar galoun distag dioc’h madou ar bed-ma enn eunn hevelep feson ma ve guell ganeomp koll ar madou-ze eged offansi Doue dre eur pec’hed marvel hebken, Setu aze petra zinifi ar baourentez a spered a zo hano anezhi er c’homzou-ma euz ann Aviel : « Euruz ar re a zo paour a spered, rak d’ezho eo rouantelez ann env ! »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/683&oldid=137916 »


An telenner - Wikimammenn\nKenteliou hag istoriou a skuer vad evit ar Vretoned\nA. Lefournier ha Ian Salaun, 1889 (p. 119-127)\n◄ Ar Verc’hez o c’hriat An telenner Kevridi d’ar Verc’hez ►\nKarl a ioa eur barz evel ar re a velet stank guechall e Breiz. He vicher oa c’hoari gant an delen, ha cana varnezhi soniou ha kanaouennou. Hogen deut oa da veza coz, ha paour lazar oa. Eun dervez m’edo o vale o clask he dam bara, e tremene ebiou d’eun davarn ; eur vanden dud iaouang a ioa eno en em zestumaz en dro dezhan hag a falvezaz dezho he lacat da gana.\n— Alo, bars coz, distagit deomp aze var ho telen eur zon nevez pe unan bennag a ganaouennou ar vro. Ne ket bier a vanco deoc’h da efa.\nHogen ar bars coz a hejaz he benn, hag eleac’h mont en davarn, en em dennaz a douez ar ganfarted hag ez eas gant he hent. Ar pez a vire oc’h an telenner coz da zilaou goulen an dud iaouank-ze, ne ket ne vouische ket a zoniou avoalc’h da gana. Gouzout a rea dindan envor kement soun ha kanaouen a ioa bet savet er vro ; mes ar muzig a ioa eun dra sacr evit Karl, ha ne felle ket dezhan saotri he delen o cana en eun hostaliri, da dud iaouank diskiant ha lonkerien.\nGouscoude en doa naoun ha sec’het, ar bars coz ! An hent a ioa hir ha goloet a boultren, ha ti ebet ne zigore dirazhan. Mont a rea didrouz ha sounn he benn gantha dirag an dud pinvidik, laouen hag ar musc’hoars var he vuzellou dirag ar vugale.\nSetu creisdeiz o son. Var ar meziou ne veler den ; eat eo an oll d’ho fred. Ne glever ken trous nemet cleier ar parreziou divar dro o sini an Angelus.\nKarl a azezaz oc’h costez eur c’hleuz, hag a lakeaz he delen var he varlen ; neuze en em lakeaz eur pennad mad da zellet outhi truezuz evel p’en divije c’hoant da gozeal outhi.\nAr bars coz a ioa bet guech all mad ar bed gantha.\nGuechall en doa kemeret perz e kement eured, e kement dimizi a veze er c’harter. Ma kreske an dud en eun ti, mar digoueze eun deiz ha bloas, Karl en em gave gant ar re genta Gouel ebet ne alle beza mad ma na vije ket ar bars enha, ma na vije ket clevet son skiltr he delen o trec’hi var an avel.\nAr plac’hed iaouank a zride pa her c’hlevent ; an dud iaouang a lavare e voa an dorn-ze a velent o vont hag o tont ker scanv var an delen, cre avoalc’h evit dougen ar c’hleze couls ha soudard ebet, ha difen ar vro mar bije ezom.\nAr bars coz ha n’en doa hen caret morse nemet he delen ? Ne ouzon ket. N’oa ket bet demezet. Gouscoude bep bloas, da noz an anaoun, ez ea da zaoulina var eur bez er vered, hag e tenne euz he delen an toniou ar re druezusa, toniou goest da lacat ar re varo da zridal en ho bez.\nKarl a ioa bet eur potr stard. Brema c’hoas, pa deue ar botred iaouank da choarzin d’he vleo guenn ha d’he varo hir ha rouestlet, e save sounn en he za, e talc’he he benn seder ; he zaoulagad a daole c’hoas tan, hag e tiskueze sclear e tiskenne euz eur vouenn dud hag o devoa gouezet mania ar c’hleze couls hag an delen, hag ober ho dever var eun dachen vrezel couls hag en eul leur nevez.\nHogen brema Karl n’en em zerviche euz he delen nemet evit goulen eun tam bara. — Ar bars paour a jome azezet oc’h ar c’hleuz, tenval he benn ha mantret he galon.\nAn taol diveza euz an Angelus a scoe, hag eun diveza beraden daelou a ziredaz a hed boc’h ar bars kez.\nGoudeze, evel pa en divije son an Angelus dihunet en he ene ar zonch euz a zevosionou he vugaleach, e savaz, ez eas da eur chapel a ioa eno a dost, e taoulinas var dreuzou ar chapel, hag o sellet truezuz oc’h imach ar Verc’hez, a ioa en dro dezhan diamanchou ha perlez roet gant rouanet, e lavaraz en eur vouela puil :\n— Guerc’hez santel, ne c’houlennit digant ar vleunen nement he c’hoez mad, digant al labous nemet he zon, digant ar bugel nemet he zell.... Ar bars ne ell oc’h enori nemet gant he delen hag he ganaouennou. Mar tlean mervel gant dienez e troad oc’h aoter, da viana va diveza can a vezo bet evidoc’h. Ne ouzon pedi na rei da anaout ar sonjou eus va ene nemet en eur gana.\nO Rouanez an Env, boaz evel ma’z oc’h da glevet kanaouennou an aelez, na zisprijit ket kanaouen an den reuzeudig en em erbed ouzoc’h.\nAr feiz a zigas buez er bars clasker.\nKemeret a ra he delen, hag en em laca da zon ganthi.\nMorse pa voa iaouang hag e creiz he ners, n’en devoa canet na sonet ker caer, morse n’en doa distaget eur ganaouen var eun dro ken dudiuz ha ken truezuz.\nLavaret a reas, dre he gan, ar pez a ioa digouezet gantha en he vugaleach, en he genta iaouankiz, en oad ma voa deut da veza den iaouang avoalc’h hag e pehini en doa poaniet kement da zont da veza eur muziker bras. Goudeze, en he oad vella, an dreveil en doa kemeret o clask deski he vicher da re all. Neuze e canaz, en eur grena, ar poaniou euz he gosni hag an dienez en devoa da c’houzanv. Gouela a reas varnezhan he unan, crial a reaz evel pa vije e dizesper, hag erfin, he nerz o vancout dezhan, e coezas, dare da vervel, e hars treid imach ar Verc’hez Vari.\nOh burzud !\nImach mam Doue a deu da finval. Ar Verc’hez a denn dioc’h ar gurunen zo var he fenn, eun diamant euz ar re gaera, hag her c’hinnik d’ar bars.\nKarl, he galon o tridal gant al laouenidigez hag an anaoudegez vad, ne alle lavaret ger. Kemeret a reaz ar pez a ginniget dezhan hag e chomas pell da bidi dirag imach ar Verc’hez Vari. Goudeze e redas da gaer Mayans evit guerza he ziamant da eur iuzeo ha caout peadra da brena bara. Rag an dra-ma a voa en Alemagn, tost da gaer Mayans, hag er gær-ze ez euz aleiz a iuzevien hag a ra kenvers gant ar vein prisius, gant an aour ha gant an arc’hant.\nKarl a redas gant he ziamant da di ar iuzev Izaac.\n— Pegement a dal heman, eme ar bars coz, o lacat he ziamant var ar stal ?\nAr iuzev a lakeaz he lunedou var he fri, a zachaz he vonet blevek var he ziouscouarn, a bouezaz ar mean prisiuz en he zorn ha goude er balansou, hag a lavaras neuze :\n— Cant scoet a dal.... bars coz… cant scoet en arc’hant nevez.\n— Cant scoet ? a lavaras Karl outhan he unan ; hag eo an Impalaer en deus roet hema d’ar Verc’hez…\nAr iuzev-ma a ra goab ac’hanon-me.\n— Ho trugarecat, Izaac, eme ar bars, mont a ran da stal Samuel a zo ama e kichen da velet petra a ginnigo din.\n— Ker guir ha ma’z oun eun den honest, ne ellan rei nemet daou c’hant scoet evithan, ha c’hoaz e roan re. Hogen abalamour ma oc’h eus great avechou plijadur d’am greg ha d’am bugale gant ho telen…\n— Ah ! va zelen ger ! eme ar bars ; va zelen e deus great din caout an diamant-ma a dal, me zo sur, dek mil scoet.\n— Trugarez ! ha sonjal a ra deoc’h-hu em eus-me cavet oll denzoriou templ Jeruzalem ?\n— Va diamant a zalc’han, Izaac ; pa ro eun Itron evelse eun dra bennak da eun den, e tle rei dezhan peadra da veva an nemorant euz he vuez.\n— Ah ! bars coz, eun dro oc’h eus great er bourkou dre aze ?\n— An hini ma eni eus sonet dirazhi gant va zelen, eo Impalaerez ar bed ; hogen c’hui, dre ma’z oc’h iuzev, ne gredit ket d’ar burzudou.\n— Livirit din atao.\nKarl, evel eur bugel didroidel, a lavaraz eün ar pez a ioa digouezet gantha, an doare ma en doa bet he ziamant digant ar Verc’hez. — Ar iuzev fallagr, a c’hoarze dindan he vourrou oc’h he glevet.\nPa en doa distaget he histor : Hag e sonch dit, eme ar iuzev trubard, rei traou evelse da gridi din-me ? Me n’oan ket ganet deac’h, bars counnaret ? Da ziamant a dal epken eur gorden evit da grouga. Clevit, tud vad Mayans, ha credit, mar kirit. Ho kuerc’hez e deus roet d’ho pars koz ar mean ar prisiusa laket gant an Impalaer da gaeraat he c’hurunen ! Karl en deus saotret ho chapel, laeret en deuz imach ho kuerc’hez ! Eun tantad tan da zevi al laer ilizou evel ma tever an heretiket hag an touerien Doue !\nEur vanden dud a ioa en em zestumet en dro da stal Izaac.\nAr iuzev hag ar bars coz a voue croget enho ho daou, ha caset dirag ar varnerien.\nIzaac evel test.\nKarl evel kabluz ha tamallet.\nAn telenner paour ne alle lavaret netra nemet ar pez a ioa digouezet gantha.\nCondaonet e voue da veza crouget.\nKarl a dolaz eur zell leun a druez hag a drugarez var ar iuzev en devoa he verzet evel ma en devoa Judas guechall guerzet hor Zalver. Mont a reas didrouz, ep en em glem, da heul an archerien her c’hase er meaz a gaer evit paea he dorfet tost d’al leac’h ma en devoa her great.\nAn dud iaouang en doa guelet dioc’h ar mintin oc’h efa en davarn, en em gavas var he hent.\n— Ahan ! bars coz, ne felle ket dit egentaou dont da zibri ha da efa ganeomp-ni ! Disprich a reas varnhomp ! Guell oa ganez mont da laerez imach mam Doue, an hini a zifen ar vro-ma !\nD’an tan al laer ilizou !\nD’ar groug, an diot coz !\nKorden ar bourreo d’al laer difeiz !\nKarl ne blege ket he benn evit clevet ar c’homzou dismegansus-ze : pell dioc’h eno ; dre ma tostee oc’h al leach ma tlie beza laket d’ar maro, e valee sounnoc’h hag he zell a deue da veza scleroc’h ha laouenoc’h.\nEur manac’h coz a ioa en he gichen, oc’h he zicour d'en em bourchas d’ar maro, hag o kinnigen dezhan bep en amzer ar grucifi da boket. Aliez e lavare dezhan :\n— Anzavit ho pec’het, va breur, hag o pezo ar pardon anezhan.\nAr bars ne lavare ger, hag a zelle oc’h an Env.\nGuelet a reat ar chapel ; ar bourreo a ioa er penn araok.\n— Grit amand henorabl, va breur, eme ar manac’h coz.\nKarl a zistroaz oc’h ar vanden dud a iea d’he heul.\n— Clevit, pobl, ho mouez a leverer eo mouez Doue. Silaouit diveza comzou Karl, an telenner. Ar virionez am eus lavaret d’ar barner, ha mervel a ran divlam. Va ene zo leun a fizians. Va list c’hoas da vont da zaoulina dirag imach mam Doue. Va zelen din c’hoaz eun nebeut ! va zelen din. Ma na ro ket ar Verc’hez din ar pez a c’houlennin dre va diveza kan, c’hui a vruzuno va zelen hag am stago oc’h ar grouk !\n— Lezomp-hen da ober he ziveza kanaouen !\n— Lezomp-hen ; red eo dezhan avad hasta afo.\nKarl a gemeraz he delen, a reaz eur zell truezuz oc’h imach ar Verc’hez hag en em lakeas da zini.\nPiou en doa biscoas C’hoariet var eun delen en eur stad ken doanius ? Eur beleg en tu deou dezhan, ar bourreo en tu cleiz, ha peul ar grouk dirag he zaoulagad ?\nKarl, Karl ! a beleac’h e teu deoc’h an toniou-ze a ia evel eur c’hleze bete gouelet ar c’halonou hag a laca an eneou da vantri ? Petra eo ar beden-ze a venn ranna ar c’halonou ?\n— Avoalc’h ! avoalc’h ! a lavare ar bopl.\nKarl avad ne gleve netra. He zonch a ioa e leac’h all. He galon a vize lavaret a vruzune o clevet ar zon a roe he delen dindan he viziet. Gras a c’houlenne oc’h mam Doue. He ene a c’hourene oc’h ar maro.\n— Avoalc’h ! avoalc’h! a lavaraz adarre an dud.\n— Sellit! a lavaraz ar manac’h a vouez huel.\nImach Mari, hag hen e mean, a zirede goustadik diou bez beraden zaelou a hed he divoc’h. An diou veraden zaelou-ze, o coeza, a deuas da veza diou berlezen gaer.\nAn imach a astennaz he zorn, ho destumaz, hag ho c’hinnigas d’ar bars coz.\nAn oll dud a voa eno en em lakeas da stracal ho daouarn.\nKarl a voue digaset var zouk da gær Mayans.\nAn diou veraden zaelou burzuduz-ze euz ar Verc’hez a veler eno e tenzor eur chapelik dister, en eur gouent. Karl ho roas d’ar gouent-ze pa voa deut ar mare dezhan da vont euz ar bed-ma.\nGuelit pe ger mad eo ar Verc’hez Santel ! Kentoc’h, eme dadou an iliz, e rafe eur burzud e kenver ar re en em erbed outhi gant fizians hag a greis calon, eget na jomfe ep ho zicour.\nAdtapet diwar « https://br.wikisource.org/w/index.php?title=An_telenner&oldid=161883 »\nKemmoù diwezhañ degaset d'ar bajenn-mañ d'an 10 Mae 2020, da 09:42.


seven - Wikeriadur\n1.2.3 Troiennoù keñveriañ\n2.3 Anv-gwan pegementiñ\nEus ar ger krennvrezhonek seven, « bras », « yac'h », « kreñv », da dostaat ouzh an anv-divoutin henvrezhonek Seman deveret eus saff, « sav ».\nA ra gant reolennoù ar sevended, an dereadegezh, a zouj da reolennoù ar gevredigezh.\nAr gwragez a zo da zisfiziout, dreist-holl diouzh o mousc'hoarzh ha diouzh o doareoù seven... — (Youenn Drezen, Sizhun ar Breur Arturo, Al Liamm, 1971, p. 18.)\n– .... Ken seven e oa o c'houlenn diganin penaos mont war ar c'hae. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 104.)\nAr plac'h, avat, a voe kel laouen he c'halon ouzh e glevout o tistagañ ar gerioù seven-se en ur yezh na oa ket dianav dezhi ma respontas kerkent... hep gouzout re ar pezh a lavare :\n— Trugarez, Aotrou ! — (Langleiz, Enez ar Rod, Mouladurioù Hor Yezh, 2000, p. 19.)\nEur pôtr renket mad e oa ha seven ouz an oll ; mad da labourad ha dizamant ouz e gorv ; bemdez e veze wardro park ha lanneg troad ha troad gand e yontr. — (A. Gwir., pôtr ha plah yaouank, Bleun-Brug niv. 95, Kerzu 1956, p. 2.)\nA zo diorroet e sevenadur.\nAr ger gouren, implijet e brezhoneg evit envel ur pegad etre daou zen, en deus doare da vezañ bet anavezet mat gant pobloù seven amzerioù kozh an Europ, o vezañ ma talveze neuze da lavarout ar gurunenn pe ar priz a veze roet d'ar gourener en deveze bet an trec'h. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 34.)\nseven evel ul logodenn\nalamaneg : poliert (de) , artig (de) , galant (de) , höflich (de)\ndaneg : høflig (da)\nesperanteg : ĝentila (eo)\nfaeroeg : fólkaligur (fo)\nfinneg : kohtelias (fi)\ngalleg : poli (fr)\nhungareg : udvarias (hu)\nislandeg : kurteis (is)\nitalianeg : cortese (it)\nkatalaneg : gentil (ca)\nmalayseg : adab … beradab (ms) , sopan (ms)\nnorvegeg : høflig (no)\nnederlandeg : beleefd (nl) , galant (nl) , heus (nl) , hoffelijk (nl) , welgemanierd (nl) , wellevend (nl)\npapiamento : galante (pap) , gentil (pap)\nportugaleg : cavalheiro (pt) , cortês (pt) , gentil (pt) , polido (pt)\nrusianeg : вешливый (ru)\nsaozneg : courteous (en) , polite (en) , well-mannered (en)\nspagnoleg : cortés (es) , atento (es)\nsvedeg : artig (sv) , hövlig (sv)\ntchekeg : slušný (cs)\nesperanteg : civiliza (eo)\ngalleg : civilisé (fr)\nEus ar ger hensaoznek seofon, eus ar ger protogermanek *sebhun, eus ar ger protoindezeuropek *septḿ̥.\nAdtapet diwar « https://br.wiktionary.org/w/index.php?title=seven&oldid=305807 »\nDernière modification le 14 Du 2020, à 17:12\nKemmoù diwezhañ degaset d'ar bajenn-mañ d'an 14 Du 2020, da 17:12.


Le Télégramme - Spered ar vro - Tudwal Girard. Mar'mousse Plerin\nTudwal Girard. Mar'mousse Plerin\nPublié le 15 mars 2018 Modifié le 22 mars 2018 à 12h12\nOuzhpenn 450 bier produet e Breizh a vez kinniget e Mar'mousse Plerin.\nMar'mousse, setu anv an ostaleri digoret nevez zo e Plerin gant Tudwal Girard hag e vreur. An holl seurtoù bier produet er vro a fell dezhe kinnig eno.\n« Pa oamp bihan 'vizemp dalc'hmat o krapat e pep lec'h, ma breur Mathias ha me. War toenn an ti, er skol... Se zo kaoz 'oamp bet lesanvet marmouzien gant ma zad ! », a lavar Tudwal Girard en ur c'hoarzhin. Alese neuze anv ar c'hav nevez digoret gantañ war ribl porzh al Lege, e Plerin. M'en deus choazet bro e gavell evit sevel e stal asambles gant e vreur eo bet hir a-walc'h an hent memestra. Kuitaat Sant-Brieg en doa ranket ober pa oa dispartiet e dud, ha mont da heul e vamm betek an Naoned da gentañ, ha Sant-Maloù goude-se. Graet en deus Tudwal studioù kontouriezh, a-raok mont da vuhezour e kreizenn dudi Diwan Roazhon. Eus e du e laboure Mathias en un embregerezh evit cheñch gwer ar c'hirri-tan. « Met arru 'oamp skuizh hon daou gant hor micherioù ! » eme ar paotr yaouank. Ha Tudwal d'en em gavout e 2016 e Sant-Brieg adarre, war chanter ti e vreur...\nCheñch skeudenn ar vro\nEtre daou brantad labour ez ae Tudwal ha Mathias da ziskuizhañ e kreiz-kêr... amzer dezhe prederiañ dirak ar stalioù goullo, e-skeud evañ ur banne. « Kerkent ha tapet o diplom gante e fell d'ar re yaouank tec'hel kuit deus Sant-Brieg. Petra 'c'hallfemp ober evit cheñch he skeudenn ? », en em c'houlenne neuze an daou vreur. Diwar farsal e soñjont digeriñ un davarn e-lec'h ma vefe kinniget bier eus ar vro, hag int da renabliñ an evajoù a vefe gwerzhet enni ! Siriusoc'h e teu an traoù da vezañ avat pa grogont da glask war-lerc'h un ti. Ouzhpenn tregont lec'h o deus gwelet, en aner... « A-benn ar fin zo bet kinniget dimp ur savadur war vord al Lege. Da gentañ ne oamp ket entanet, met kerkent ha gwelet 'meump lâret ya diouzhtu ! » Ranket o deus ar vreudeur kavout peadra da brenañ an ti a 460 m² memestra. Gant al lec'hienn kengo.bzh o deus tapet rastellat 8.000 euro. Met ar sikour brasañ o deus bet digant o bankourez. « Kredet he deus ennomp, ha kendrec'het he rener ! », a zispleg Tudwal.\n'Giz 'barzh ar gêr !\nE miz Kerzu e oa bet digoret ar Mar'mousse war an ton bras. Ouzhpenn un davarn eo ur c'hav, e-lec'h ma vez kavet 450 bier disheñvel o tont eus Breizh a-bezh. Pal Tudwal ha Mathias eo kinnig an holl reoù a vez produet er vro ! Labour o deus ar baotred evit kuzuliañ o fratikoù. « Da bep hini e vlaz ! Dav dimp henchañ an dud diouzh ar pezh a blij dezhe... ». Ha Tudwal da renabliñ ar pezh a c'haller tañva : « bier c'hwerv, trenk pe dous ? Blaz an ed, ar sitroñs pe ar frouezh gante ? Stank pe skañv ? » Aergelc'h ha spered al lec'h zo pouezus ivez : tonelloù koad ha kadorioù uhel en-dro dezhe, c'hoarioù taol war ar pondalez en estaj a-benn nebeut... « Digoret 'meump ar stal 'giz ma vefemp 'barzh ar gêr. Ne felle ket dimp lakaat sonerezh deus Breizh, da skouer ! » Bev eo yezh ar vro aze bepred : e brezhoneg eo skrivet an holl skritelloù, hag alies e tiskenn studierien Stumdi hag an ESPE d'ober un diskuizhadenn eno... Betek Ti ar Vro, staliet en tu all d'ar porzh, en deus kavet ennañ ul lec'h a-feson evit kinnig abadennoù, evel ar c'hwiz a vo kinniget disadorn da geñver Gouel Padrig. Ur serr-lagad da tad marmouzien Plerin, kredapl !\nGerioù diaes lesanvet : surnommé\nMarmouz(ien) : singe(s)\nKavell : berceau\nBuhezour : animateur\nKreizenn dudi : centre de loisirs\nPrederiañ : réfléchir.\nOriginaire de Saint-Brieuc, Tudwal Girard n'avait pas son pareil pour grimper partout quand il était petit, au point d'être surnommé « marmouz » par son père. Plus de vingt ans plus tard, ce sera le nom que lui et son frère Mathias choisiront pour baptiser leurs bar et cave à bières, récemment inaugurés sur le port du Légué à Plérin. Un lieu qu'ils veulent à leur image : moderne, décontracté et ancré dans ce territoire qui leur tient à coeur.


Journal de Renaud Camus, lundi 25 mars 2019\ncréée le lundi 25 mars 2019, 19 h 16\nmodifiée le lundi 25 mars 2019, 19 h 18Plieux, lundi 25 mars 2019, six heures et demie de l’après-midi. Autre miracle, ou peut-être pas, M. Granger, un collectionneur fidèle, a acheté un exemplaire de l’album Le ~~~~~ ~~~ ~~’~~~~~~ 2017, ~~~ ~~’~~~~~~~~~ ~~~ ~~~~~ ~~~~~ ~~~~~~ ~~~ ~~~~~ ~~~~~~~~~~~ avec moi d’un ~~~~~~~~~~~ ~~~ ~~~ ~~~~~~~~, ~~~~~~~ ~~’~~~ ~~~~~~~, ~~~~~ ~~’~~~~~~ ~~~~~~ ~~~~~~~, ~~~ ~~~~~~ ~~~ ~~~~~~~~ ~~~~~~~~~~ ~~~~~~~’~~~ ~~~~ “~~~~~” (~~~ ~~’~~~ ~~~~~ ~~~~~), ~~~ ~~~~~ ~~~~~~~~. ~~~~~~~~~ ~~~~-~~~ que cette commande ~~~~~~~~ ~~~ ~~~~~~~~~~, ~~~~~~ ~~~~~, ~~~ “~~~~~~~~~ ~~~~~~~~”, ~~’~~~ ~~’~~ ~~ ~~~~ ~~~ “~~~~~~~~” ~~~~~~~~~~~~~~ ~~~~ ~~~~ ~~~~~~~ ~~’~~~~ ~~~~~ ~~~ ~~~~~~ ~~~~~~. ~~~~~~ ~~ ~~~~~~~ ~~~ cela sera suffisant ~~~~~ ~~~~~~~~~ ~~~ ~~~~~~~~~~~~ ~~~ ~~~~~~ ~~~~~~, ~~’~~~~ ~~~ ~~~~~~ ~~~~ ~~~ ~~~~~~~~ ~~~ ~~~~ ~~~~~ ~~~~~~~~~, ~~~~~~~~ ~~~ ~~~~~~~~~~~~~~ ~~~ ~~~ ~~~~~~~ ~~~~~ ~~~ ~~~ ~~~~~ pas impatient de ~~’~~~~~~~~~~.\nKarim ~~~~~~~~ ~~~ ~~~~~~~~ ~~~~~~, ~~~~ ~~’~~~ ~~~~ ~~~ ~~~~~~~~~ ~~~~~~~~ ~~’~~~ ~~~~~ ~~’~~~~~~, ~~~~~ ~~~~~~~~~ ~~~ ~~~ ~~~~~ ~~~~~ ~~~~~~~~ ~~ ~~~~~~~~~~ ~~~~~~~~~~ ~~~~~~~~~~~~ ~~~ ~~~~~~ livre nouveau, Lettre ~~~~ Européens, ~~~~ ~~~~~~~~ ~~~~~ ~~~~~~~~~~~ ~~~~ ~~~~~~~~~~~~~ ~~~~~~~~~ ~~ ~~~~ ~~~~~~~~~~~ ~~~ ~~~~~~~ ~~~’~~~~~~~~ ~~~~~~~ ~~~~~~ ~~~ ~~~~~~ ~~~ ~~~ ~~~~~~~~~, ~~ ~~~~~~, ~~~ ~~~~~~~~ ~~~~~~~~~~. Il penchait naguère ~~~~~ ~~~ ~~~ ~~~~~ (aujourd’hui, ~~~~~~), ~~~ ~~~~~~~ ~~ ~~~~~~~~ ~~~ ~~~~~ ~~~ ~~ ~~~~~~. ~~~~~ ~~~ ~~~~ ~~~~~ ~~’~~~~~ ~~~~~~~~ ~~~~ ~~~ ~~~~~~~~~ ~~~~~ ~~~~~~~~~~~ ~~~ tôt. Je vois ~~~’~~~~~~~ ~~~~~~~~ ~~~~ ~~~~~~~~ ~~~~~ ~~~ ~~ ~~~ ~~~ ~~. ~~~~~ ~~~~ ~~~~~~~~~~~, ~~~ ~~~ ~~~~~~~ ~~~~~ ~~~~~~~~~~ ~~~ ~~~~~~~~~~ ~~~~ ~~~~~~~~~~~~~ ~~~~~ ~~~ ~~. ~~~ ~~~~ vrai qu’il en ~~~~~~~~ ~~~~~ ~~~~~~ ~~~~~ ~~~~, ~~~ ~~~~~~~~~~~~~ ~~~~ ~~~~~~~~~~. ~~~ ~~~~~~~~~ ~~~~~ ~~~ ~~’~~ ~~~ ~~~~~~ ~~~’~~~. ~~’~~~~~~, ~~~ ~~~~ ~~~~~, ~~~~~ ~~~ ~~~~~, ~~~ ~~~~~~~~~~ ~~~~~~ ma présente, et ~~~~~~~~~~~, ~~~~~~~~~~ — ~~~~~ ~~~~~ ~~~~~ ~~~~ ~~~ ~~~~~~ ~~~ ~~~~~~~~~, déjà.\nNotre ~~~~~~~~~~~ ~~~~~~~~~~, ~~~~ ~~~~~~~, ~~ ~~~~~~~ ~~~~ ~~~~~~~ ~~~ ~~~~~~ ~~ ~~~~~~~ ~~~ ~~~~~~~ ~~~ campagne. Les banques ~~~ ~~~~~ ~~~~~~~~~ (~~~ ~~~~ ~~’~~~~ ~~~~ ~~~~~ ~~~~~~, ~~~ ~~~~~~), ~~~~~ ~~’~~~~ ~~~~~~~~~ ~~~~ ~~~ ~~~~~~, ~~~~ ~~~ ~~~~~~~~~ ~~~~~~~ ~~~~ ~~~~~~~~~. ~~ ~~~~~~-~~~, ~~~~~ ~~~~~~~~~~ fort à du ~~~~~~~~~.\nvoir l’entrée du lundi 25 mars 2019 et ses 7 images dans Le Jour ni l’Heure


Pajenn:Morvan - Buez ar Zent, 1894.djvu/196 - Wikimammenn\nPajenn:Morvan - Buez ar Zent, 1894.djvu/196\n14 a Veurs\nsantez mathild, impalaerez\nanaout he faot, hag o veza galvet he vamm da vont d’he gaout, e c’houlennaz pardoun outhi dirak ann holl, hag e roaz d’ezhi enn dro ar pez en doa lamet diganthi. Ann duk Herri a reaz eveldhan, hag ar Zantez a veve adarre e peoc’h pa blijaz gant Doue digas d’ezhi eur groaz all. Ann duk Herri a varvaz prest goude, hag ar c’helou-ma a lakeaz he c’haloun da ranna enn he c’hreiz.\nDivar neuze ne zougaz mui nemed dillad kanv, ha ne gemeraz mui plijadur gant netra ebed. Mes ato e kendalc’he da bourvei da ezommou ar beorien, da zervicha ar re glanv, ha da ober bemdez eur pennad griat pe eul labour all bennag.\nO veza kouezet klanv he-unan, e resevaz he zakramanchou diveza digant arc’heskop Maians, a ioa mab bihan d’ezhi. Diskouez a eure kaout c’hoant da rei eunn dra bennag d’ann arc’heskop-se; mes al leanez a ioa var he zro a respountaz : « — Ne jom mui netra ganehoc’h nemed al linseriou oc’h euz lavaret da viret evit ho liena. » « — Mad, eme ar Zantez, roit unan euz al linseriou-ze d’am mab bihan, ezomm en devezo anezhi em raok-me. » Guir a lavare; rak ann arc’heskop a varvaz enn eunn taol trumm abarz erruout enn he eskopti, hag hi a vevaz c’hoaz daouzek devez goude.\nPa oue var he zremenvan, santez Mathild a lavaraz he lakaat da c’hourvez var ann douar, eur c’houriz reun dindanhi. Neuze e taolaz he-unan eunn dornad ludu var he fenn, hag o veza great sin ar groaz, e roaz e peoc’h he ene d’he c’hrouer d’ar pevarzek a viz meurs euz ar bloaz 968.\nAr zantez-ma e devoue kalz da c’houzanv euz a berz he daou vab kosa; mes ar re-ma a ioa bet savet mad, ne zalejont ket da anaout ho faot ha da c’houlenn pardoun digant ho mamm. Tadou ha mammou, lakit evez dreist peb tra da zevel ho pugale e doujans Doue, hag evelse, ha pa deufent da ober poan dehoc’h eunn dro bennag, ne zaleint ket ken nebeut da anaout ho faot, ha goudeze e raint adarre ho choa hag ho kloar er bed-ma da c’hortoz ma raint ho kurunenn er bed all.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/196&oldid=137377 »


Degemer UDB ? Ar Garta\nHor c’harta, karta Unvaniezh Demokratel Breizh a vod hon talvoudegezhioù.\nGant ar statudoù hag ar reoliadur diabarzh e c’hell hon ensavadur demokratel mont en-dro.\nKARTA EVIT MONT E-BARZH UNVANIEZH DEMOKRATEL BREIZH\nPellgargañ karta UDB\nDegemeret d’an 29 a viz Ebrel 2000 e Plañvour\nMerkad 1 : Bez eo U.D.B. ur strollad politikel a vez bodet ennañ ar Vretoned, a orin pe dre berc’hennañ, ha mignoned Breizh hag a oar ez eus eus pobl Breizh. Ober a ra an U.D.B. evit ma vo anavezet gwirioù pobl Breizh ebarzh stad Frañs, e-barzh Unvaniezh Europa hag e-barzh an ensavadurioù etrevroadel.\nMerkad 2 : Ober a ra U.D.B. e Breizh a-bezh ha stourm a ra evit ma vo adunvanet ez-velestradurel.\nMerkad 3 : Ober a ra U.D.B. evit ma vo savet Europa e mod ur c’hevredad ha ma vo reizh ouzh ar pobloù hag ar rannvroioù.\nMerkad 4 : Ober a ra U.D.B. evit gwirioù sevenadurel pobl Breizh, peurgetket evit m’en devo da vat pep Breizhad urzh da anavezout istor, sevenadur ha yezhoù Breizh.\nMerkad 5 : Ober a ra U.D.B. evit ma vo pourchaset da Vreizh ensavadurioù emren ha peadra d’he diorren.\nMerkad 6 : Kondaoniñ a ra U.D.B. nep stumm a vilaat mab-den, peurgetket ar ouennelouriezh, ar faskouriezh hag an hollveliourezhioù a bep seurt. Ober a ra evit ma vo diazezet ur renad demokratel krenn, kement war tachenn an hiniennoù ha war an dachenn stroll.\nMerkad 7 : Lec’hiañ a ra U.D.B. hec’h obererezh politikel e-barzh ar breutaad demokratel, en ur nac’hañ groñs ober gant doareoù feuls.\nMerkad 8 : Embann a ra U.D.B. ez eo talvoudusoc’h mab-den hag al labour eget an arc’hant (ar c’hevala), hag ez eo ret e vefe reoliataet ha henchet ekonomiezh ar marc’hadoù gant ar galloudoù foran ha gant oberiantiz ar geodedourien.\nMerkad 9 : Embann a ra U.D.B. e vez ar roll kentañ gant aozadurioù ar sindikadoù hag ar micherioù, ha gant ar c’hevredigezhioù, evit degas muioc’h a zemokratelezh en ekonomiezh.\nMerkad 10 : Ober a ra U.D.B. evit ma vo diazezet ur gevredigezh kengred, ar pezh a gas da ingalañ ar pinvidigezhioù etre an hiniennoù, etre ar rannvroioù hag etre ar pobloù e-barzh Europa evel e-barzh ar bed.\nMerkad 11 : Ober a ra U.D.B. evit un diorren padus, hag a warezo amzerdazont an douar hag ar rummadoù da zont. Evit se eo ret ma vo demokrateloc’h ha kreñvoc’h ar frammoù etrevroadel, kement en Europa hag er bed.\nMerkad 12 : Kengred eo U.D.B. gant ar pobloù a stourm evit o frankiz politikel, ekonomikel ha sevenadurel.\nMerkad 13 : A-enep ar soudardaj eo U.D.B., hag e ra evit ma vo berzet an armoù er bed a-bezh, da gentañ penn an armoù nukleel. Difenn a ra an dlead emellañ, dindan kontroll aozadurioù etrevroadel hag a vefe demokratel, evit ma ne vo ket gwallgaset ken gwirioù mab-den evel ma vezont a-vil-vern dageñver ar brezelioù etrevroadel pe e diabarzh ar stadoù.\nOber gant UDB\nMont davet UDB\nMont davet ar re yaouank\nEr vuhez foran


C’hoariva hag ar strollad Paritito a ginnig deoc’h ur staj war teknikoù ar c’hoariva forum (teatr ar re wasket) d’ar 6 ha 7 a viz Even 2015 e Presbital Kozh Landelo.\nPal ar staj a zo dizoloiñ mont en-dro an teatr forum e korf un dibenn-sizhun. Er staj-mañ e vo labouret war un tem : implij gwir ar brezhoneg el lec’hioù foran hag er vuhez prevez. Setu amañ da heul un nebeut goulennoù ha boued preder araok kregiñ ganti :\nDaoust hag omp lib da implij ar yezh faot deomp e pep lec’h ? Betek peseurt poent ?\nDaoust e cheñch yezh-mañ-yezh hon darempredoù sokial e keñver ar re all ? Penaos ?\nPeseurt mod darempredoù etre ar re a oar hag ar re ne oar ket ?\nPenaos deskiñ ar yezh pa ne fell ket d’ar re all kaojeal ganeomp ? Ha perak e rafent ?\nKinniget e vo deoc’h reolennoù diazez an teatr forum.\nSavet e vo senennoù a-strolladigoù da gentañ gant skoazell an teir stummerez.\nSavet e vo senennoù war ar prim, en ur implij istorioù simpl ar vuhez gwir.\nAsambles e vo kaset un nebeut anezho d’ur stad e c’hellfent bezañ c’hoariet gant ur publik a gemerfe perzh en abadenn.\nPenaos e ya endro un abadenn teatr forum.\nPetra eo karg ar joker en teatr forum.\nImplij reolennoù diazez ar sevel senennoù evit kas un istor d’ober forum war al leurenn.\n80€ an dibenn sizhun / 40€ arrez\n60€ evit studierien pe dud dilabour / 20€ arrez\n‘Barzh ar priz-mañ : bod ha boued e Presbital kozh Landelo evit ar Sadorn noz\nDa gas ganeoc’h : boued evit an dijuni hag ar predoù kreisteiz + ur sac’h kousket


An DVD Daet eo genin ! er stalioù en-dro\nPublié le 15/04/13 22:33 -- mis à jour le 00/00/00 00:00\nFonnapl e oa bet gwerzhet ar 500 skouerenn gentañ tennet ag an DVD Daet eo genin !, embannet e miz Gouel Mikael 2012 get ar gevredigezh Kerlenn Sten Kidna. Diaes e oa daet da gavout e miz Genver dija. Hir e oa bet donet da benn a denniñ skouerennoù oc'hpenn met arru int, a-benn ar fin.\nAn dud a oa bet nac'het o goulenn a c'hello monet en-dro d'o stal-levroù ha razh ar vrezhonegerion intereset ivez, adal m'o deus tizhet al live A2 (goude daou vlezad skol-noz pe tri miziad stummadur lan amzer).\nPal pennañ ar bladenn a zo gwellaat ar c'hompren dre selaou. 15 tem a-zivout ar vuhez a-vremañ a gavor enni, tri stumm evit pep hani (A2, B2, C2), 45 video dishañval en holl enta ha 88 min. da selaou ;\nenrollet get tud a veur a dachad a Vro Gwened ;\n7 poelladenn evit pep live, 315 en holl ;\ntestennoù ar c'haozioù get notennoù àr ar c'heriaoueg ;\netrefas brezhoneg-galleg ; videoioù, poelladennoù ha testennoù e brezhoneg hepken.\nKit àr lec'hienn ar Gerlenn, www.kerlenn-sten-kidna.com, da ouiet hiroc'h : ur video da ziskouez penaos eh a en-dro ar benveg nevez-se (e brezhoneg, galleg ha yezhoù arall), un teuliad-kelaouiñ divyezhek (istoer ar raktres ha titouroù oc'hpenn), roll an abadennoù ha pennadoù en-dro d'an DVD er mediaioù ha c'hoazh.\nMoaiand zo ivez goulenn an DVD àr-eeun d'ar gevredigezh ma kaser ur chekenn 20 ¤ da Gerlenn Sten Kidna, 6 ru Joseph Rollo – 56400 An Alre. Gellet a raer ivez pellgomz da zDavid ar Rouz, 02 56 54 24 38 pe 06 37 15 49 71. Skignet e vez oc'hpenn ar produ get Coop Breizh da gement stal e Bro-C'hall hag a c'houlenn.\nCélébration NOEL en breton * NEDELEG e brezhoneg par le 23/12/2019\nComment dire non en breton ? Et non ce n'est pas si simple par BREZHOWEB le 16/12/2019\nAl liammadurioù e brezhoneg - Ar Brezhoneg a gan 4 par BREZHOWEB le 09/12/2019


Tu-enepc'houzañv - Wikipedia\nEr yezhoniezh e vez implijet an termen tu -enepc'houzañv (saoz.: "antipassive voice") evit komz eus un tu yezhadurel a dalvez da diverkañ renadenn ur verb tranzitivel.\nDigresket e vez neuze fiz ur verb tranzitivel (-1) dres evel ma c'hell ober an tu-gouzañv pa vez diverket ar graer/adstagadenn yezhadurel diret.\nKalz raloc'h eo an tu-enepc'houzanv evit an tu-gouzañv, avat, implijet dreist-holl gant yezhoù hengounel Aostralia hag Amerika, met ivez gant un nebeud yezhoù all.\nImplijet e vez an tu-enepc'houzañv er yezhoù ergativel-absolutivel hag en degouezh-mañ ar fd ma vez diverket ur renadenn a laka troad ar rener da gemmañ eus an troad ergativel o tont da vezañ absolutikel.\nKavet e vez ivez en un nebeud yezhoù nominativel-akuzativel ma vez displeget ar verb koulz evit ar rener hag evit ar renadenn (yezhoù liesgourel), ha neuze e vez savet an tu-enepc'houzañv peurliesañ dre diverkañ ar c'henger a dalvez da verkañ ar renadenn, evel da skouer e masaieg ha komantcheg.\nImplijet e vez an tu-enepc'houzañv ivez gant un nebeudig yezhoù eeun-kontrol.\nRal a wezh e vez implijet an tu-enepc'houzañv gant ar yezhoù aktivel-stativel ha gant ar yezhoù nominativel-akuzativel implijet gante un displegadurel verbal a glota gant ar rener nemetken (displegadure unblas).\nAlies e talvez an tu-enepc'houzañv da degas titour o tennañ d'an arvez yezhadurel pe d'an doare (yezhoniezh) doare yezhadurel]], o lakaat ur [frazenn]] da vezañ amstrizh, hag all.\nAlies e talvez frammadur kevreadurezhel an tu-enepc'houzañv da lakaat arguzennoù resis da vezañ paoelloù kevreadurezhel un islavarenn stag pe ur frammadur heñvel all. E dyirbaleg, da skouer, e rank an arguzenn diverket bezañ en troad absolutivel pa stager an eil rannfrazenn ouzh eben.\nImplijet e vez an tu-enepc'houzañv gant an euskareg. Lakaet e vez ar graer/rener en troad absolutivel, met ne vez ket diverket ar renadenn absolutivel, ha neuze e vez merket koulz ar graer hag ar renadenn gant an hevelep troad, da skouer:\ntra boemus-LIES.-ABS. gwelet-STRIZH kaout-BREMAÑ-LIES-me (Me-ERG.)\n"Gwelet em eus traoù boemus"\ntra boemus-LIES.-ABS. gwelet-STRIZH-STAT. on / gwelet-STRIZH-AKT. on\n*"Gwelet e vezan traoù boemus"\n↑ Nichols, Johanna; Linguistic Diversity in Space and Time; pp. 154-158. ISBN 0226580571\nAdtapet diwar « https://br.wikipedia.org/w/index.php?title=Tu-enepc%27houzañv&oldid=1478786 »